रवि सिंह जी के लिखल भोजपुरी कहानी कन्यादान के अधिकार | जोगीरा\nHome भोजपुरी साहित्य भोजपुरी कथा-कहानी रवि सिंह जी के लिखल भोजपुरी कहानी कन्यादान के अधिकार\nरवि सिंह जी के लिखल भोजपुरी कहानी कन्यादान के अधिकार\nपूरा बीस साल बाद मंजू आपन बेटी शिवानी के लेके गाँवे आईल रहली।घर के कोना-कोना से उनकर ईयाद जुडल रहे। आँगना,दुवार,तुलसी-चौड़ा,ईनार,निम के गाछ सब मंजू के बीस बरिष पहिले के जिनगी ईयाद दिवावत रहे। केतना सुंदर हसत-खेलत परिवार रहे,सब केहू आँख में बसा के राखे नवकी दुलहिन के बाकिर उ रात उनका खातिर कवनो अमावस के रात से कम ना रहे,उनका हसत-खेलत जिनगी के आपन कालिख से तोप दिेहलस।उ तूफान भरल रात आ अचानक उठल छाती के दर्द उनका पति के हमेशा खातिर उनका से छीन लिहलस आ इहाँ से उनकर जिनगी आपन दोसरका रूप देखावे लागल।\nकाल्ह ले जे दुल्हिन आँखि के पुतरी नियन रहली अब बस एगो अभागिन विधवा होके रह गईल रहली। घर के लोग अंधविश्वास में बेसी भरोसा करत रहे लोग।सब केहू के ब्यवहार बदले लागल रहे।अब त निमन काम पर जाए के बेरा लोग उनकर मुँह भी देखल ना चाहे। हर काम मे शुभ-अशुभ देखाए लागल। जवन घर मे उ आँखि के पुतरी बन के रहल रहली आज ओहि घर में उनकर जगह एगो अभागिन के हो गईल रहे। एगो त पति के गईला के दुःख आ दोसर घर के लोग के ई बदलल ब्यवहार अब उनका से बर्दाश्त ना भईल। उ अपना दुधमुंही बेटी के गोदी में लेके घर से दूर एगो अनजान शहर में निकल गईली जहाँ उ ई सब भेदभाव से अलग जी सकस।शहर जाके एगो अस्पताल में नर्स के नॉकरी करे लगली आ जवन मिले ओहिसे आपन आ आपना दुधमुंही बेटी के पेट जियावे लगली।कबो-कबो एगो चिट्ठी घर से आ जाव समाचार खातिर बस। मंजू मेहनत-मजदूरी क के आज उहे दुधमुंही बेटी के डॉ. बना लिहले रहली आ ओकरे बियाह खातिर आज फेर एकबार उ आपन ओहि घर मे आईल रहली।\nघर में अबहुओं कुछ बदलल ना रहे। आजो लोग के सोंच उहे रहे आ ससुरजी साफ-साफ कह दिहले रहनी की बेटी के बियाह में कन्या दान चाचा-चाची करी काहे से कन्यादान सुहागन दंपत्ति ही करेला। ससुरजी के बात सुन के मंजु दुःखी त बहुते भईली बाकिर बेटी के भविष्य के साथे उ कवनो जोखिम ना लेवे के चाहत रहली आ एहीसे ससुरजी के बात उ स्वीकार क लिहली।जवन बेटी के छाती से लगाके पोसली,आपन खून-पसीना के कमाई से पढवली-लिखवली आज जब ओकर बियाह होता त कन्यादान के हक भी छीना गईल रहे।मंजू त आपना मन के समझा लेस आ आपन करम के दोष मान के चुप रह जास। बाकिर शिवानी एगो पढ़ल-लिखल समझदार लईकी रहली उ कईसे मान लेती ई सब अंधविश्वास। कुछ क त ना सकत रहली तबहुँ मन मे ठान लिहले रहली,\n“चाहे कुछउ हो जाव हमार कन्यादान होइ त माई करीहें ना त केहू ना” बाकिर उनका कवनो रास्ता ना बुझाय,आखिर ई संभव कईसे हो पाई।\nघर मे खुशी के माहौल रहे, लोग-रिश्तेदार आवे लागल ,गीत-मंगल होखे लागल बाकिर मंजू कवनो ना कवनो बहाने ए सब से दूरी बनाके राखस।शिवानी सब बुझत रहली माई के ई बदलल ब्यबहार के कारण बाकिर उहो मजबूर रहली। तय तिथिनुसार बारात आईल, सब केहु बारात के स्वागत में रहे आ शिवानी के मन में त कुछ आउरी चलत रहे।बियाह के बिधि-बिधान होखे लागल। जब कन्यादान के बारी आईल पंडिजी कहनी,\n“अब लईकी के माता -पिता आगा आ जाओ, कन्यादान के बेरा हो गईल बा”\nपहिलही से तय बात के आधार पर चाचा-चाची आगा आईल लोग बाकिर ओहि समय शिवानी साफ इनकार क दिहली आ कहली “आज कन्यादान केहू करि त उ हमार माई ओकरा अलावा ई अधिकार केहू के नईखे…..”\nसब केहू आग पीछा देखे लागल,बाराती से घाराती सगरो शोर हो गईल, लोग समझावे के कोशिश करे लागल।शिवानी कहली हम रउरा लोगिन के बात माने खातिर तइयार बानी बाकिर पहिले हमरा आपन सवाल के जवाब चाही,\n“जब स्त्री के ना रहला पर पुरुष लोटा बांध के कन्यादान क सकता त स्त्री काहे ना??? जब जन्म देवे के बेरा, पालन-पोषण के बेरा, पढ़ावे-लिखावे के बेरा उ अभागिन नइखे त कन्यादान के बेरा\nअभागिन कइसे हो गईल???\n“का ई सब पुरुषप्रधान समाज के जबरदस्ती थोपल कानून ना ह ???”\nशिवानी के बात सुनी के सब केहू के मुरी नीचा हो गईल, केहू के लगे उनकर सवाल के जवाब ना रहे। तब गाँव के मुखिया जी आग़ा बढ़के कहनि “बात त ई बेटी के सोलह आना साँच बा,दुनिया कहाँ से कहाँ चल गईल आ हमनी आजो अंधविश्वास के बोझा उठवले घुमतानी सन,हमहुँ ए बेटी के साथे बानी आ इनका बात के समर्थन करतानी।”\nमाई त माई होले उ अपना बच्चा खातिर अभागिन कईसे हो सकेले???…\nसब केहू शिवानी के बात मान गईल आ ससुरजी के भी आपना गलती के एहसास हो गईल उ\nअपना साथे आपन पतोह मंजू के लिया अइनी आ हाथ जोड़ के माफी मांगे लगनी “हमरा के माफ के द ताहरां संगे बहुत अन्याय भईल बा ए अंधविश्वास के चलते बाकिर आज से हम वचन दे तानी अब कवनो भेद-भाव ना होखे देहेम”\nमंजू आग़ा बढ़ के बाबूजी के हाथ ध लिहली राजी-खुशी शिवानी के कन्यादान सम्पन्न भईल आ ओकरे संगे एगो अन्धविश्वास के भी अंत भईल।\nकन्यादान के अधिकार\nरवि सिंह जी\nपिछला लेखकवि ह्रदयानन्द विशाल जी के लिखल कुछ भोजपुरी कविता\nअगिला लेखगोधना पऽ तारकेश्वर राय जी के लिखल आलेख\nPratighat – Releasing in Bihar on 19 July\nप्रिंस रितुराज दुबे जी के लिखल भोजपुरी कविता नायका बरिस


टटका खबर, मंगल, चईत अँजोरिया एकम, 2078 विक्रमी – टटका खबर\nApr 13, 2021 कुम्भ, चुनाव आयोग, जौनपुर, फ्रांस, बक्सर, बलिया, भोजपुर, ममता, मुलायम सिंह, राष्ट्रपति कोविंद, लालू, शरद पवार, सारण\nआजु से अपना देश में नया संवत के शुरुआत हो रहल बा. एह मौका पर राष्ट्रपति रामनाथ कोविंद आ उप राष्ट्रपति वेंकैया नायडू चैत्र शुक्लादि, उगादी, गुड़ी पड़ा अउऱ वैशाखी समेत अनेक रुप में मनावल जाए वाला त्योहारन पर देशवासियन के बधाई आ शुभकामना दीहले बानी.\nअखिल भारतीय आयुर्विज्ञान संस्थान, नयी दिल्ली में भइल सफल बाईपास सर्जरी का बाद राष्ट्रपति रामनाथ कोविंद के काल्हु सोमार का दिने छुट्टी दे दीहल गइल. साँझ बेरा ट्वीट क के राष्ट्रपति बतवनि बताया कि रउरा सभ के शुभकामना आ प्रार्थना अउर एम्स आ सेना के रिसर्च एवं रेफरल अस्पताल के चिकित्सकन आ परिचारकन के उत्कृष्ट सेवा का बदौलत उनुका स्वास्थ्य में तेजी से सुधार हो रहल बा.\nराष्ट्रपति रामनाथ कोविंद निर्वाचन आयोग में वरिष्ठतम निर्वाचन आयुक्त सुशील चंद्र के भारत के मुख्‍य चुनाव आयुक्त नियुक्त क दिहनी. सुशील चंद्र आजु मंगल से आपन कार्यभार संभाल लीहें. सोमार के साँझ पुरनका मुख्‍य चुनाव आयुक्त सुनील अरोड़ा रिटायर हो गइलन.\nचुनाव आचार संहिता लँघला चलते निर्वाचन आयोग पश्चिम बंगाल के मुख्यमंत्री ममता बनर्जी पर सोमार राति आठ बजे से मंगल राति आठ बजे ले चुनाव प्रचार करे पर रोक लगा दिहलसि. आयोग के एह फैसला से छनछनाइल ममता आजु दुपहरिया से घरना पर बइठिहें. जान जाईं कि ममता खुलेआम भाषण देत मुसलमानन से एकजुट होके तृणमूल के वोट देबे के गोहार लगवले रहली.\nअनुसूचित जाति वालन के भिखमंगा कहे वाला तृणमूल का खिलाफ चुप्पी सधले राजद आ कांग्रेस पर सवाल खड़ा कइले बिया बिहार भाजपा. जान लीं कि पश्चिम बंगाल विधानसभा चुनाव में अनुसूचित समाज समेत हर तबका भाजपा के साथ दे रहल बा आ एही पर तिलमिलाइल तृणमूल कांग्रेस के नेता अलुसूचित जातियन के भिखमंगा कहत बाड़ें.\nसोमार का दिने तीर्थ नगरी हरिद्वार में चलत महाकुंभ में अमावस्या पर होखे वाला दुसरका शाही स्नान में करीब साढ़े 31 लाख श्रद्धालु नहा में शामिल भइलें,\nराष्ट्रवादी कांग्रेस पार्टी प्रमुख शरद पवार के पित्ताशय के आपरेशन सोमार का दिने बढ़िया से हो गइल.\nगाय-बैल के चारा में घोटाला कइला का चलते जेल में बन्द लालू के छोटकी बेटी एलान कइले बिया कि उ उनुका सलामति खातिर अब अल्लाह से दुआ मँगिहे आ एक महीना ले रोजा रखीहें.\nसारण जिला के खैरा इलाका में एगो लइका साथे भइल सामूहिक दुष्कर्म के वीडियो वायरल भइला बाद पुलिस तीन जने के गिरफ्तार क लिहलसि.\nबक्सर जिला में दानापुर से पंडित दीनदयाल रेलखंड पर बक्सर टीसन का लगे पांडेयपट्टी का नियरा ट्रेन से कटा के नया बाजार के एगो नवही के मौत हो गइल.\nजौनपुर के जलालपुर इलाका के सिरकोनी रोड पर अतवार का राति में भइल कार आ ई-रिक्शा टक्कर में ई-रिक्शा पर सवार तीन गो मजदूरन के मौत हो गइल. दू जने घवाहिलो भइल बाड़ें.\nमुलायम सिंह यादव परिवार के हनक के अनदेखी करत अबकी उनुका गांव सैफई में पहिला बेर प्रधान पद के मतदान होखे जा रहल बा. अबकियो मुलायम परिवार अपना एगो करीबी\nदलित बुजुर्ग रामफल बाल्मीकि के प्रधान पद देबे ला चुन लिहले रहुवे बाकिर एगो महिला तबो आपन परचा दाखिल क दिहलसि. अब ओहिजा 19 अप्रैल के मतदान करावल जाई.\nसारण जिला के रेवाघाट पूल का नियरा बालू लदले एगो ट्रैक्टर के लूट लीहल गइल.\nबलिया के भलुअनी इलाका के सोनाड़ी गाँव में भूसा राखे का झगड़ा में ओगो आदमी के भाला घोंप के मार दीहल गइल आ उनुका बेटो के घाहिस कर दीहल गइल.\nभोजपुर जिला के उदवंतन नगर इलाका के बकरी गांव को एगो बूढ़ के मार के जरा देबे वाला हत्यारो के लोग पीट के मुआ दीहल आ ओकरो के ओहिजे जरा दीहल.\nसारण जिला के छपरा में मोहन नगर मुहल्ला में एगो आदमी पारिवारिक विवाद का चलते फाँसी लगा के जान दे दिहलसि. एगो दोसर खबर बा कि इसुआपुर इलाका के बजरहियां गांव के एगो लइका पोखरी में डूब गइल, लोग तुरते ओकरा के निकाल के अस्पताल चहुँपावल बाकिर ओकर मौत हो चुकल रहुवे.\nभोजपुर जिला के संदेश इलाका में खंडोल गांव के 10 बरीस के एगो लइकी मिक्सिंग मशीन में अझूरा के मर गइल.\nचौतरफा बिकवाली का चलते सोमार का दिने शेयर बाजार मुँहकुरिए भहरा गइल. सेंसेक्‍स एक हजार 708 अंक त निफ्टी 524 अंक के गोता लगवलसि.\nफ्रांस के विदेश मंत्री ज्‍यां -वेस ली द्रियां पांच दिन के भारत यात्रा पर आइल बाड़न.


भविष्य के सुपर स्टार बने जा रहल बाड़न छोटू छलिया – Anjoria\nभविष्य के सुपर स्टार बने जा रहल बाड़न छोटू छलिया\nभोजपुरी सिनेमा में लोक गायक अभिनेता हमेशा से सुपर स्टार बनत आइल बाड़न. जइसे कि मनोज तिवारी, दिनेश लाल यादव निरहुआ, आ पवन सिंह. अब एगो अउरी लोकगायक के नाम एह सूची में सुर स्टार का तरह जुड़े जा रहल बा, छोटू छलिया के. छोटू छलिया के आवे वाली फिल्म ” हो बा जवानी अब जियान ए राजा जी” के फर्स्ट लुक जेही देखल सभे कहल कि छोटू छलिया के सुपर स्टार बने से केहू ना रोक पाई. छोटू छलिया के एगो गाना “हाय रे होठ लाली” एक जमाना से यूपी आ बिहार के भोजपुरी प्रेमियन का जुबान पर चढ़ल बा. जहें जाले छोटू छलिया तहें उनकर प्रशंसक उनुका के घेर लेलें आ फरमाइश होखे लागेला एक बेर फेर से “हाय रे होठ लाली” के. “होत बा जवानी अब जियान ए राजाजी” फिल्म में छोटू छलिया एगो लफंगा ड्राइवर के किरदार कइले बाड़न जवन सभकर मन मोह ली. छोटू छलिया के एगो अउरी फिल्म आवे जा रहल बिया ” आजा ओढ़निया तान के” जवना में ऊ एगो कालेजिया विद्यार्थी के किरदार कइले बाड़न. छोटू छलिया के कहना ह कि गवनई उनुका खातिर पैशन ह आ प्रशंसकन के प्यार एह पैशन के अउरी मजबूत बना देला.\nOne thought on “भविष्य के सुपर स्टार बने जा रहल बाड़न छोटू छलिया”\nHariramPatel कहते हैं:\nअगस्त 12, 2015 को 12:04 पूर्वाह्न पर\nछोटू छलिया वेरी नाइस गायक मुझे उनकी आवाज अच्छी लगती हे आई लव यू छोटू छलिया धूम मचा दो दुनिया पे


“बिग बॉस” के असली दबंग बाड़े मनोज तिवारी – Anjoria\nनवम्बर 1, 2010 दबंग, बिग बॉस, मनोज तिवारी\nकलर टीवी चैनल पर देखावल जा रहल रियलिटी शो ” बिग बॉस सीजन फोर” में शामिल मनोज तिवारी अपना भोजपुरिया दाँव पेंचन से सबका के धूर लगा दिहले बाड़न. बिग बॉस के घर के कप्तान बनलन त कुश्ती लड़ लिहलन आ रिशान्त के फाइनल में हरा के मुकाबिला जीत लिहलन. रेफरी बनल खली मनोज तिवारी के दाँव पेंच देख भोजपुरिया अन्दाज का बारे में सोचे के मजबूर हो गइलन.\nएह कुश्ती प्रतियोगिता के जीतला का बाद खुद बिग बॉस के कहे पड़ल कि कि मनोज तिवारी “बिग बॉस” के असली दबंग हउवें आ ऊ राजनीति से ले के कुश्ती तक हर फील्ड में दबंग बाड़े. एह दौर का बाद लागे लागल बा कि “बिग बॉस सीजन फोर” के बिग बॉस बन के रहीहें मनोज तिवारी.


35 बरीस बाद सऊदी अरब में सिनेमा हॉल खुली – टटका खबर\n35 बरीस बाद सऊदी अरब में सिनेमा हॉल खुली\nरियाद 05 अप्रैल (रायटर). 35 बरीस ले सऊदी अरब में सिनेमा पर लागल रोक 18 अप्रैल से खतम होखे जा रहल बा. ओहू ले खास बाति ई होखी कि मरद मेहरारू साथे बइठ के सिनेमा देख सकीहें. राजधानी रियाद में सउदी अरब के पहिला सिनेमा घर 18 अप्रैल के खुले जा रहल बा.\nसरकारी मीडिया ई जानकारी देत बतवले बा कि सऊदी अरब काल्हु एह बारे में एएमसी का साथे एगो समझौता कइले बा जवना मुताबिक अगिला पाँच साल में देश के 15 शहरन में 30 से 40 सिनेमा घर खोलल जाई. रुढ़िवादी देश में जहाँ बाकी सार्वजनिक जगहन पर मरद मेहरारू के एक साथे बइठला पर रोक बा ओहिजा सिनेमाघर में ऊ लोग साथे बइठ के सिनेमा के मजा ले सकेला.\nसऊदी अरब पर साल दिसंबर में सिनेमाघरन पर लागल रोक हटा लिहले रहुवे बाकिर अब जा के कवनो सिनेमाघर खुले जा रहल बा. एह फैसला का पाछे सऊदी क्राउन प्रिंस मोहम्मद बिन सलमान के सामाजिक सुधार के मानल जा रहल बा. सऊदी अरब के संस्कृति आ सूचना मंत्री अव्वाद अल अव्वाद कहले रहलें कि – सिनेमाघर खुलला से आर्थिक विकास तोज होखी, विविधता आई आ एगो व्यापक सांस्कृतिक सेक्टर तइयार क के हमनी का रोजगार आ ट्रेनिंग के नया मौका पैदा करब जा. साथ ही एहसे सऊदी अरब में मनोरंजन के विकल्पो बरियार होखी.\nसऊदी क्राउन प्रिंस के कहना बा कि ऊ सऊदी अरब के उदार इस्लाम ओर ले जाइल चाहत बाड़ें आ कट्टरपंथी इस्लामी प्रभाव के कम करे के कोशिश करत बाड़ें.\nजान जाईं कि पर साल दिसंबरे में सऊदी अरब में औरतन के ड्राइविंग करे के इजाजत दे दीहल गइल रहुवे आ ओहू फैसला का पाछे क्राउन प्रिंस रहलें. कट्टरपंथी सिनेमा के सांस्कृतिक आ धार्मिक पहचान ला खतरा मानेलें आ एही चलते सऊदी अरब में सिनेमाघरन पर पाबंदी लगावल गइल रहुवे.\nदरअसल सऊदी अरब तेल के दाम में आवत गिरावट से परेशान बा आ आमदनी के नया रास्ता हासिल कइल चाहत बा. अन्दाजा लगावल जात बा कि नया सिनेमाघरन के खुलला से देश के कई बिलियन डॉलर के आमदनी होखी.\nTags: सऊदी अरब, सिनेमा घर


लालू प्रसाद यादव – टटका खबर\nपटना 16 मार्च (वार्ता). बिहार विधानसभा में आजु राजद विधायक बवाल कइलें. ओह लोग के कहना रहल कि रेलवे टेंडर में गड़बड़ी करे के झूठ मामिला में सीबीआई तब रेलमंत्री रहल लालू प्रसाद यादव के फंसावत चाहत बिया. एह बवाल का चलते आजु विधानसभा की कार्यवाही भोजनावकाश से पहिले ना चल सकल. विधानसभा के कार्यवाही\nअपराधी आ बाहुबली नेता त हर दल में मिल जइहें बाकि राजद में भरल बाड़े। चारा चोर लालू के गोल के सांसद रहल नेता प्रभुनाथ सिंह के मशरख से विधायक अशोक सिंह के खून करे का अपराध में आजु उमर कैद के सजा सुना दिहलसि हजारीबाग के एगो अदालत। अलग बात बा कि 23 बरीस


Bhojpuri Spl: आधि-आधि रतिया के कुहुके कोयलिया... गजबे होखेला भोजपुरिया बिरह गीत!\nTMC के नारे पर बीजेपी ने कहा- 'बंगाल अपनी बेटी चाहता है, बुआ नहीं'\nइन 8 राज्यों में खुलेंगे खिलौने के मैन्युफैक्चरिंग क्लस्टर, मिलेंगे रोजगार\nएयर स्ट्राइक के डर से उबरा नहीं PAK!2साल में एयर डिफेंस पर खूब किया खर्च\nबंगाल चुनाव से पहले बिहार में सियासत तेज, RJD के दावे पर JDU का शायराना मिजाज\nरवीना की बेटी राशा ने मम्मी को कराया प्राउड फील, हासिल की ब्लैक बेल्ट\n1962: The War in The Hills Review: कमजोर कड़ियों ने किया बंटाधार\nराखी की मां के इलाज के लिए आगे आए सोहेल खान, बोले- जरूरत हो तो कभी भी कॉल करें\nदिल्ली पुलिस के एएसआई ने पीसीआर वैन में खुद को गोली मारकर आत्महत्या की\nबीजेपी सांसद मनोज तिवारी ने ममता बनर्जी पर साधा निशाना, कही ये बात\nUP News: वाराणसी के संत रविदास मंदिर में नेताओं की क्यों लगी भीड़! जानिए वजह\nUP: मायावती ने राज्य सरकारों से संत रविदास के बताए रास्ते पर चलने की अपील\nपंचायत चुनाव से पहले स्टांप की कालाबाजारी रोकने को सरकार ने लिया बड़ा फैसला\nप्रेमी जोड़े को परिवार से नहीं मिली शादी की इजाजत तो उठाया ये कदम\nपायलट और गहलोत के बीच घटने लगी दूरी?2साल बाद एक ही हेलिकॉप्टर में होंगे सवार\nबिहार में नौकरियां, 1200 हाईस्कूल और कॉलेजों में लाइब्रेरियन की नियुक्ति जल्द\nबिहार: 1 मार्च से पहली से पांचवीं कक्षाएं शुरू होंगी,जान लें ये जरूरी गाइडलाइन\nPhotos: महंगाई का ऐसा विरोध देखा है कहीं, क्रिकेटर ने लगाया शतक तो मिला अवॉर्ड\nMP में 800 से ऊपर पहुंचे रसोई गैस के दाम, जानिए कितने में मिल रहा LPG सिलेंडर\nबारातियों से ठसाठस भरी बस हादसे का शिकार,2की मौत, 36 घायल\nStudy: शराब-तंबाकू खाने वालों को कोरोना नेगेटिव होने में लगता है ज्यादा समय\nगंदगी फैलाने वाले कुत्ते को झाड़ू मारने पर दो गुटों में खूनी संघर्ष,9 लोग घायल\nमिलिये, हमीरपुर की 21 साल की बस ड्राइवर नैंसी से, देखें VIDEO\nHimachal Weather: ऊना में 14 साल का रिकॉर्ड टूटा, लाहौल-रोहतांग में गिरी बर्फ\nखशोगी हत्याकांड: नाजुक मोड़ पर पहुंचा सकता है अमेरिका और सऊदी का रिश्ता\nExplained: अमेरिका ने क्यों किया गृहयुद्ध में झुलस रहे सीरिया पर हमला?\nFAU-G खेलने वालों के लिए खुशखबरी! गेम में जल्द मिलेगा Team Deathmath मोड\nटॉय फेयर का कुछ अलग होगा अंदाज, पारंपरिक खिलौनों में दिखेंगे देश के रंग\nफ्लाइट में बिना सामान यात्रा करने पर टिकट में मिले छूट- DGCA का सर्कलुर\nIndia Toy Fair 2021: PM नरेंद्र मोदी ने किया पहले 'इंडिया टॉय फेयर' का उद्धाटन\nभोजपुरी में एक से बढ़के एक बिरह के गीत बड़ुए, जेकरा सुन के दिल फाटे लागेला. केहु गांव से बाहर बा त ओकरो खातिर गीत त केहु प्रेमी से दूर बा त ओकरो खातिर. माने कि अइसन कवनो बिछोह नइखे, जेकरा पर भोजपुरी में गीत नइखे.\nLast Updated: February 12, 2021, 8:30 PM IST\nजाड़ के बीच से चुपे-चुपे गरमाहट आइल शुरू हो गइल बा..घर में रह त ठंडा पहिलहीं नियर लागता. त बहरी घामा ढेर देरी ले बइठल नइखे जात..सुरूज भगवान के किरिन देरी ले बरदास्त नइखे होत. पछुआ के सरसराहट भी शुरू हो गइल बा... लागता कि बउराहट के मौसम दस्तक दे देले बा. आम के फेंड़ पर मोजरि के सुरसुराहटो बढ़ि गइल बा..अइसन मोका पर गांव ढेरे इयादि आवेला. ईहे मौसम ह, जब मधुमाखी सरसों-तीसी के फूलन पर कुछु ढेरे मंडराए लागेलीस. मधु बनावे के उहनी के प्रक्रिया एही घरी तेज हो जाला..\nसरेह सरसों, तीसी, रहरि, बरे, बूंट आदि के फूल के गंध से गंउजाइल बा..त मधुमाखी भाला काहें ना आवस. अइसन माहौल में कोयल के कूक त जइसे करेजा में हूक में बढ़ा देले...एह हूक के महेंदर मिसिर के एह गीत में महसूस करीं...\nआधि-आधि रतिया के कुहुके कोयलिया\nराम बैरनिया रे भइले ना.\nमोरा अंखिया के नीनिया\nराम बैरनिया भइले ना..\nबसंत के हवा बिरहे बढ़ावे ले. गांव-घर में पिया बाड़े त ठीक...बाकिर भोजपुरी माटी के अइसन भागि कहां. खेती-किसानी से पेट त भरि सकेला, बाकिर जिनगी के बाकिर जरूरत भला कइसे पूरा होई. त पिया जी के परदेस जाहीं के परी. अब परदेस में बइठल पिया एह बासंती बयार में इयादियो ना करिहें, त जियरा के का हालि होई? स्वाधीनता आंदोलन में सक्रिय रहले महेंदर मिसिर के करेजो एह दरद के समझत रहे, तबे त उनुका कलम के नोकि से ई भाव निकलल बा,एही गीत में बसंत के बीच बिरह से झुलसत गिहथिन के दरद देखीं...\nपिया परदेसी ना पतिया पेठवलन\nराम मलेरिया भइले ना..\nमोरा छतिया के कोरिया\nराम अनेरिया भइले ना\nमहेंदर मिसिर इहवें नइखन रूकत, उनुकर कलम के कमाल देखीं...\nपुरूब के देसवा गइले,\nनिरमोहिया भइले ना\nकान्हा दागा देके गइले\nनिरमोहिया भइले ना..\nभोजपुरी माटी के संकट रहल बा बिरह, एह बिरह के वजह रहल बा, भोजपुरी माटी में रोजी-रोजगार के कमी. भोजपुरी के बिरह गीतन से गुजरला के बाद एगो विचार बहुते शिद्दत से उठेला. आखिर भोजपुरी इलाका के मेहरारून के सुभाव में बागीपन नइखे, कम से कम घर-परिवार के प्रसंग में त एकदमे नइखे. धेयान दीं, बलिया के शोहरत ओकरा बागीपन, खरा बोली और एक सीमा तक अइँठन के वजह से बा, बाकिर देखबि कि इहां के मेहरारून में ऊ बागीपन नइखे. सोशल मीडिया के जमाना में नारी विमर्श बढ़ि गइल बा. सोशल मीडिया देखीं त ज्यादेतर मेहरारू लोग आपाना हाथ में विद्रोह के मशाल लेले बा. उनुका नजर में बिरह आदि पिछड़ापन बा, बाकिर भोजपुरी में बिरह जइसे सौंदर्य के नया उपमान रचता.\nचूंकि बसंत सौंदर्य, प्यार, स्नेह, बउरहट के ऋतु ह, त जाहिर बा कि बिरह के रंग ओही ऋतु में ज्यादे लउकी. एह में देखीं, काताना किसिम के सौंदर्य बा. भोजपुरी के एगो लोकगीत देखीं. भोजपुरी मेहरारू सुभाव से शर्मीला हई लोग. बाकिर उनुको करेजे में एगो चाहत बा, कि जेकरा के ऊ पसन करेली, ऊ कम से कम उनुका ओरि ताकियो त देउ. तनी एह चाहत के देखीं...\nरसिया तू हउअ के कर, हमरो पे तनिका ताक.\nबहुते नजर फेरवल हमरो पे तनिका झांक..\nकलियन के सेज राख पत्ता से हवा कर द.\nहम प्रेम रोगी बानीं, तनिका त दवा कर द..\nभोजपुरी-मैथिली लोकगीतन के आपाना सुमधुर कंठ से नया वितान रचे वाली शारदा सिन्हा जी के एगो मसहूर गीते के बोल बा...\nकोयल बिन बगिया ना सोभे राजा.\nजइसे कोयल बिना बगिया ना सोभे ले\nओइसहीं घर बिना घरनी के ना सोभे ला.\nभोजपुरी इलाका में जब भउजी बाति से चिउंटी काटेली, कनिया कनखि से देखेली आ ओलवारे माई-मइया चुटकी लेबे लगली, समझि जाईं कि भोजपुरी माटी में बसंती बयार बहे लागलि बिया. आखिर अइसन होई काहें ना, जब पूरा मौसमे एही महक से पाटा गइल बा. तनी देखीं एह लोकगीत के...\nआम मोजराई गइले\nबसंत आवेला त भोजपुरी माटी के चांदनी रात कइसन लागेले, ओकर सोभा कइसन होला. ई त भोजपुरी माटी के लोगे जानी. चांदनी के सुभाव ह शीतलता, बाकिर बसंत के इहे चांदनी आपन शीतलता तब खो देली, जब पिया चाहें प्राण प्यारी लगे ना होखसु. एह गीत में भोजपुरी माटी के विरहिणी के दरद कइसे अभिव्यक्त भइल बा...\nचननिया छिटकी मैं का करूँ गुंइया\nपिया का संदेस भेजूँ गुंइया\nबिरहि के दरद से भोजपुरी लोकगीत खूब भरल बा. ओह दरद में मौसम और माहौल के गजब-गजब रूप लउकेला. बिरहिन के दरद रऊंआ तब बूझबि, जब रऊंआ समझबि कि जब पीपर के पेड़ से बसंत के भोर में झुरझुर बहे वाली हवा के तासीर कइसन होला. बिरहिन के दुख तब अउर बढ़ि जाला, जब घरे पिया नइखे. आ दुआरे-पिछवारे के पीपर गांछि के नीचे बिरहिन के ससुर भा बाबूजी सुतल बाड़े. ऊ चाहियो के लाजे-लेहाजे ओकर हवा ना खा सकेले. तनी एह भाव के देखीं...\nमोरा पिछुअरिया पीपर बिरिछवा\nआइ गइले सुखनीन.\nभोजपुरी लोकगीत में बसंत के माहौल के अद्भुत-अद्भुत वर्णन बा. जब महुआ चूए लागेला, ओकर मदहोस करे वाला गंध कइसे बउराहट बढ़ावेला, ओह महुआ के बिने जाए वाली सखी लोगन के का भाव होला, एह लोक रचना में देखीं...\nमधुर-मधुर रस टपके, महुआ चुए आधी रात\nबनवा भइल मतवारा, महुवा बिनन सखी जात.\nभोजपुरी बासंती बयार के बात बिना भउजाई के चरचा के पूरा ना हो सकेला. भोजपुरी इलाका में भउजाई के स्थान हंसी-मजाक के त खूबे बा. कइ बार प्यारी से बात करे खातिर भउजाईए जरिया बनेली. बहरहाल भोजपुरी के एह लोक रचना में देखीं, कइसे रचनाकार भउजाइ के सौंदर्य के प्रकृति आ सरेह के सुंदरता से तोख देता...\nपूसवा में फुले सरसइया हो लाल\nभउजी के मुँहवा पियरइले हो लाल.\nबंकिम चंद्र जी आपाना मसहूर गीत वंदेमातरम् में भारत माता के शस्य श्यामला कहले बाड़े. शस्य यानी फसल आ श्यामला माने कंचनार हरियाली से बनल सांवलापन. सही मायने में देखीं त बसंत के दिन में हमनीं के धरती माता हरियरी से अइसन भरि जाली, कि ऊ सांवरि लागे लागेली. ओह सांवलापन पर बीच में फूलल सरसों के पीयर आ तीसी के बैंगनी फूल अलगे डिजाइन बनावेला. अइसन माहौल में मन के बउराइल संभव बा, ओहि बउरहटि आ सौंदर्य के वर्णन से भरल बा भोजपुरी लोक साहित्य. ई भोजपुरी समाज के अनमोल थाती बा. बाजारवाद के दौर में एह थाती के संजोवल जरूरी बा. उम्मेद बा कि सौंदर्य, मोहब्बत आ बिरह के कोलाइडोस्कोप में एह के संजोवे के संकल्प रऊंआ सभ जरूर लेबि. (लेखक उमेश चतुर्वेदी वरिष्ठ स्तंभकार हैं.)\nप्रशांत किशोर बोले- अपनी ही बेटी चाहता है बंगाल, मेरा पुराना ट्वीट रखियेगा याद\nजसप्रीत बुमराह चौथा टेस्ट नहीं खेलेंगे, बीसीसीआई से मांगी छुट्टी\nउत्तर कोरिया से मुश्किल से निकले रूसी राजनयिक, घंटों चलानी पड़ी हाथगाड़ी\nअंतरराष्ट्रीय उड़ानें अभी नहीं होंगी शुरू, DGCA ने 31 मार्च तक बढ़ाई रोक


उत्तर प्रदेश हिंदी संस्थान के फेर से सक्रिय बनावे के माँग – Anjoria\nउत्तर प्रदेश हिंदी संस्थान के फेर से सक्रिय बनावे के माँग\nMay 29, 2012 उत्तर प्रदेश हिंदी संस्थान\nसाहित्य अकादमी, दिल्ली के उपाध्यक्ष विश्वनाथ प्रसाद तिवारी प्रदेश के मुख्यमंत्री के चिट्ठी लिख के माँग कइले बाड़न कि हिंदी संस्थान के फेर से सक्रिय कइल जाव, तय भइला का बाद रद्द पुरस्कारन के दिहल जाव आ आवे वाला दिनो में एह पुरस्कारन के जारी राखल जाव. हिंदी संस्थान के पुरस्कारन के सबले बड़का खासियत रहे कि ई पुरस्कार अखिल भारतीय स्तर पर दिहल जात रहुवे आ अहिन्दीओ भाषी इलाकन के हिंदी लेखकन के दिहल जात रहे. कहले बाड़न कि जवन समाज अपना लेखक कलाकारन के सम्मान कइल छोड़ देला ऊ समाज गँवे गँवे खतम हो जाला.\nसाल २००९ १० में दिहल जावे वाला एक सौ पुरस्कारन के फैसला एगो विधिवत गठित समिति सर्वसम्मत तरीका से कइले रहुवे. एह समिति में तब के मुख्य सचिव, भाषा सचिव, संस्थान के अध्यक्ष, लखनऊ विश्वविद्यालय के कुलपति, आ लेखकन में बालशौरी रेड्डी, कामतानाथ, ओम प्रकाश वाल्मीकि आ विश्वनाथ प्रसाद तिवारी शामिल रहलें. बाकिर सरकार तीन गो पुरस्कारन के छोड़ बाकी सगरी पुरस्कार रद्द कर दिहलसि. कहल त कुछ ना गइल बाकिर हवा में बात इहे रहल कि पुरस्कृत लेखकन में दलित लेखकन के संख्या कम रहला आ लोहिया, लिमये, आ दीनदयाल का नामन पर पुरस्कार दिहला का चलते एहनी के रद्द कर दिहल गइल रहे.\nडा॰ विश्वनाथ प्रसाद तिवारी गोरखपुर विश्वविद्यालय के हिंदी विभाग के विभागाध्यक्ष पद से रिटायर हो चुकल बानी.


रविकिशन टुलिप सिंह के धमाल कइलऽ राजा – Anjoria\nभोजपुरी के सुपर स्टार रवि किशन आ नयकी तारिका टुलिप सिंह के अभिनय से सजल फिल्म धमाल कइलऽ राजा के शुरुआत पिछला दिने शूटिंग का साथ मुंबई में करावल गइल. जलाराम प्रोडक्शन का बैनर में बने वाली एह फिल्म के निर्माता रमन नैयर आ निर्देशक चन्द्रसेन सिंह हउवन. गीत बिपिन बहार के त संगीत मधुकर आनन्द के बा. लेखक पारस जायसवाल, छायाकार आर आर प्रिंस, नृत्य निर्देशक रामदेवन, एक्शन मास्टर दर्शन सिहं हउवे. फिल्म में रवि किशन आ टुलिप सिंह का अलावे गिरीश शर्मा, नीलिमा सिंह, पंकज बेरी, आ सुरेन्द्र पाल के खास भूमिका बा.\nधमाल कइलऽ राजा के आयटम डांस में डांसिंग क्वीन संभावना सेठ आ सीमा सिंह रहीहे. फिल्म लव स्टोरी वाली पूरा तरह से रोमांटिक फिल्म होखी. निर्देशक के कहना बा कि फिल्म दर्शकन के बेहद पसंद आई.


हमरा ला सही आदमी चुने के काम हमार बापे महतारी करीहें – रिंकू घोष – Anjoria\nहमरा ला सही आदमी चुने के काम हमार बापे महतारी करीहें – रिंकू घोष\nरिंकू घोष भोजपुरी सिनेमा के ओह गिनल चुनल अभिनेत्रियन में से हई जिनका प नाज़ कइल जा सकेला. अइसनका अदाकारा ‘हर कुछ’ करे ला तइयार ना होखसु. रिंकू घोष खातिर मजगर पटकथा आ मतलब वाला किरदार बहुते मायने राखेला. रिंकू के फिलिम ‘खून भरी मांग’ प्रदर्शन ला तइयार बा, निर्देशक असलम शेख के फिलिम ‘औरत खिलौना नहीं’ के शूटिंग करत बाड़ी आ राज कुमार पांडे अउर एम.आई.राज उनुका के अपना फिलिमन ला साइन कइले बाड़न.\nपिछला दिने रिंकू घोष भोजपुरी मेगा स्टार आ अब भाजपा सांसद मनोज तिवारी संगे मुंबई के चांदिवली स्टूडियो में ‘औरत खिलौना नहीं’ के शूटिंग करत रहली जब उनुका से बतियावे के मौका मिलल. बतवली कि एह फिलिम में औरतन के मौजूदा हालात देखावल जात बा जहाँ उ रोज कवनो ना कवनो तरह के शोषण के शिकार बनत बाड़ी. रिंकू के किरदार एगो निडर कालेजिया लड़िकी के बा जेकरा औरतन पर होखे वाला अत्याचार मंजूर नइखे. असलियो जिनिगी में रिंकू एह तरह के खबर पढ़ सुन के खउले लागेली.\nमनोज तिवारी का साथे बढ़िया जोड़ी बने का बात पर रिंकू कहली कि मनोज जी संगे काम करे के मतलब होला कि हमेशा कुछ नया सीखे के मौका मिलेला. निर्देशक असलम शेख संगे रिंकू के ‘विदाई’ आ ‘तुही मोर बालमा’ जइसन अनेके फिलिम हिट भइल बाड़ी सँ आ इनका उम्मीद बा कि इहो फिलिम सुपर हिट हो के रही. कहली कि एह फिलिम में कहीं कुछ नाटक ना लागी आ हर बात व्यवहारिक आ भरोसा करे जोग बनावल गइल बा.\nजोड़ीदार कलाकारन का बारे में रिंकू कहली कि ई त निर्देशकन पर निर्भर करेला आ एहीसे उ कवनो फिलिम में मनोज तिवारी जइसन जमल जमावल कलाकारन का साथ त कबो चिंटू जइसन नवही कलाकारो संग आराम से काम क देखावेली.\nबिआह के सवाल प किनार क जाएवाली रिंकू से जब पूछनी त हँस के कहली कि पहिले मनजोग लड़िका मिले तब नू. बतवली कि लव मैरिज करे के नइखे आ लड़िका चुने के काम उनकर बापे महतारी करीहें.\nPrevious Post: प्रधानमंत्री पद के शपथ लिहलन नरेन्द्र मोदी\nNext Post: अनेर आ अपराध का खिलाफ मनोज तिवारी आ रिंकू घोष के लड़ाई


Raja Ram Mohan Roy who fought lifetime for the rights of women Bhojpuri: राजा राम मोहन राय जे ताजिनिगी नारी के हक खातिर लड़ल\nमहिला उत्थान के लिए राजा राम मोहन राय ताउम्र काम करते रहे.\nराजा राम मोहन राय के शुरुआती पढ़ाई त गांवें में पूरा भइल रहे, बाकिर आगा के पढ़ाई खातिर ऊ पटना आ गइल रहलन. अबला नारी प कई किसिम के अतियाचार ऊ अपना आंखी देखलन-महसूसल आ ओह दिसाईं ठोस काम करेके मने-मन निरनय ले लिहलन.\nLast Updated: May 26, 2021, 2:47 PM IST\nमई महीना के बाइस तारीख के जब राजा राम मोहन राय के जयंती मनावल जात रहे, त पटना में उहां के इयाद में बनल राजा राम मोहन राय सेमिनरी के चरचा आइल आ एहू बात के खुलासा जियतार ढंग से भइल कि राजा जी के खास तौर से पढ़ाई-लिखाई पटने में पूरा भइल रहे आ उहांके कई भाषा के गहिर ज्ञान हासिल कइले रहनीं. ओइसे त उहांके महज एकसठ साल के उमिर पवले रहनीं आ तकरीबन दू सइ बरिस पहिलहीं एह असार संसार से नाता तूरिके अनंत में विलीन हो गइल रहनीं,बाकिर ओही घरी उहांके आधुनिक भारत के निरमान के मजबूत नेंव राखि देले रहनीं आ एही राजा राम मोहन राय के भारतीय पुनर्जागरन के जनमदाता मानल जाला. अबला नारी के दयनीय हालत के उहांके आत्मसात कऽ लेले रहनीं आ एही से स्त्री के बुनियादी हक खातिर ना खाली जुझनीं,बलुक ब्रिटिश हुकूमत से कानूनो बनववनीं.\nराजा राम मोहन राय के जनम पच्छिम बंगाल के मुर्शिदाबाद जिला के एगो गांव राधानगर में भइल रहे. रूढ़िवादी ब्राह्मण परिवार में पैदा होके सामाजिक कुरीतियन आउर अंधबिसवास के खुलल आंखि से देखे के मोका मिलल. बाबूजी रामकांत राय वैष्णव कर्मकांडी ब्राह्मण रहलन आ मूर्तिपूजा में उन्हुकर गहिर आस्था-बिसवास रहे. बाइस मई, 1772 के जनमल राजा राम मोहन राय के शुरुआती पढ़ाई त गांवें में पूरा भइल रहे, बाकिर आगा के पढ़ाई खातिर ऊ पटना आ गइल रहलन. अबला नारी प कई किसिम के अतियाचार ऊ अपना आंखी देखलन-महसूसल आ ओह दिसाईं ठोस काम करेके मने-मन निरनय ले लिहलन. इहवां राजाजी के तिसरकी आंख खुलि गइल आ हिन्दी का संगें बांग्ला, संस्कृत,अरबी आउर पारसी भाषा-साहित्य के गहिर-गझिन अध्ययन कऽके उहांके अध्येता बनि गइनीं. वेद आ उपनिषद के खूब गहिराई में डूबिके ज्ञान हासिल कइनीं. फेरु त उहांके जिनिगी के निरर्थकता के भान भइल रहे आ हिमालय आउर तिब्बत के जातरा पर उहांके निकलि गइल रहनीं.\nहिमालय-तिब्बत के जातरा से वापिस अइला प बाबूजी रामकांत राय वैष्णव के लागल कि बेटा हाथ से निकलल जात होखे. ऊ फटाफट बिना देरी कइले बियाह करा दिहलन. राम मोहन राय के धियान त रहे समाज में फइलल-पसरल रीति-रेवाज आ पुरुष प्रधान बेवस्था के असंगति-विसंगति पर. उहांके पहिल किताब लिखनीं-'तुहपत अल-मुवाहिद्दीन',जवना में धरम के अहमियत आ हिमायत त कइल गइल रहे,बाकिर कठमुल्लापन, कुरीति आउर अंधबिसवास के खुलिके खिलाफत सभकर धियान खिंचलस. ओमें अनुष्ठान, करमकांड आ मूरत पूजे के विरोधो रहे,जवन रामकांत राय (बंगाली लोगन में रामकंटो रॉय) के ना रुचल. आखिरकार 1803 में बाबूजी बैकुंठधाम चलि गइल रहलन.\nराम मोहन राय जी एगो नया आध्यात्मिक 'एकेश्वरवाद' के जनम देले रहनीं. जब ईश्वर एक ही बाड़न,फेरु अतना मजहबी टंटा आ रूढ़िवादिता काहें खातिर?\nओह घरी समाज में औरत के हाल बेहाल रहे. सतीप्रथा के बोलबाला रहे, जवना के कारन मरद के मुअला प बेवा मेहरारू के जियते चिता पर सुता दिआत रहे. चूंकि बालबियाह के रेवाज रहे,एसे कमसिन लरिकी कवनो अधेड़ उमिर के मरद भा बूढ़ से बियहा जात रहे आ किछुए साल में मरद के मुअला प ऊहो जान गंवावे खातिर अलचार हो जात रहे. मरद त कइयो गो शादी रचा सकत रहे,बाकिर विधवा के बियाह करेके इजाजत ना रहे. एह सभके मूल में रहे स्त्री-शिक्षा के अभाव. आगा चलिके भीमराव अंबेडकर एह बात के रेघरिअवले रहलन कि कवनो समाज के बढ़ंती-विकास के कसउटी होला ओह समाज के स्त्री के स्थिति. महात्मा गांधी, अंबेडकर के प्रेरनास्रोत राजा राम मोहने राय रहनीं.\nराम मोहन राय जी 1814 में एगो संस्था 'आत्मीय सभा' के गठन कइनीं आ सामाजिक चेतना जगावे के अभियान आरम्भ कऽ दिहनीं. उहांके सउंसे देश में घूमि-घूमिके एह तथ पर असरदार ढंग से रोशनी डलनीं कि वेद में भा उपनिषद में कतहीं नारी खातिर सतीप्रथा के कतहीं कवनो जिकिर नइखे. उहांके साफ-साफ कहनाम रहे कि मेहरारू के मरद के संगें सती होखे के खिलाफ कानून बने के चाहीं.\nउहांके लरिकिन के पढ़ाई पर जोर दिहनीं,बहुबियाह प रोक लगावे के अभियान चलवनीं आ समाज के समुझवनीं कि स्त्री के सम्पत्ति पर मालिकाना हक मिले के चाहीं. मुर्शिदाबाद में उहांके ईस्ट इंडिया कम्पनी के राजस्व महकमा में नोकरी कइनीं. उहांके गवर्नर जनरल लॉर्ड विलियम बैटिंग से सतीप्रथा के खिलाफ कानून बनववनीं आ एह अभिशाप से नारी के मुकुती दियवावे में इतिहास रचेवाली भूमिका अदा कइनीं.सन् 1828में उहांके 'ब्रह्म समाज' के स्थापना कइले रहनीं, जवना के शाखा देश-विदेश में फइलल-पसरल रहे.\nहालांकि लगभग एकसठ साल के उमिर में 27 सितम्बर, 1833 का दिने ब्रिस्टन के नजदीके स्टाप्लेटन में राजा राम मोहन राय के दैहिक काया अनंत में विलीन हो गइल रहे, बाकिर आधुनिक भारत के ओह दृष्टिसम्पन्न निर्माता के ई देश कबो ना भुला सके.आजु जवन नारी-सशक्तीकरण के बात हो रहल बा,ऊ उहेंके देन हऽ. आजीवन उहांके नारीशिक्षा पर जोर दिहनीं. सन् 1822 में उहांके 'अधिकारी स्कूल ' के शुरुआत कइले रहनीं. उहांके दिली मंशा रहे कि नवकी पीढ़ी के भारतीय संस्कृति के शिक्षा अनिवार्य रूप से दिहल जाउँ,बाकिर एकरा संगे-संगे अंगरेजी,विज्ञान, तकनीकी प्रौद्योगिकी आ पच्छिमी चिकित्सा पद्धति के उच्च स्तर पर पढ़ाई आउर अनुसंधानो के निहायत जरूरत बा. दू सइ साल पहिले राजा राम मोहन राय सुचिंतित ढंग से आधुनिक भारत के निरमान के मजबूत नेंव रखले रहनीं, ओही प आजु आलीशान महल खाड़ बा. बाकिर जब ले स्त्री के अधिकार से जुड़ल राजा जी के तमाम सपनन के अमली जामा नइखे पहिरावल जात,तब ले ओह दूरद्रष्टा के आत्मा के चिरशांति ना मिली. (लेखक भगवती प्रसाद द्विवेदी वरिष्ठ साहित्यकार हैं. यह उनके निजी विचार हैं.)


कपिल मिश्रा – टटका खबर\nकाल्हु सबेरे से रिपब्लिक टीवी प आइल खुलासा का बाद लालू आ नीतीश केा मुँह से आवाज ना निकलत रहल ह. दूनू जने के बुझात नइखे कि एह फाँस से कइसे निकलल जाव. नीतीश के हालत त साँप छछून्दर वाला हो गइल बा. अगर लालू प एक्शन लेत बाड़न त उनुकर सरकार जात बा आ


उघार होत बेरा चिल्ल पों काहें —? – भोजपुरी साहित्य सरिता\nका जमाना आ गयो भाया ,सगरो उंगरी उठे लागल बा । जे लमहर फरीछ बनके डोलत रहल ह ,ओकरे उजरकी धोतिया पर छिटकी पड़ल देखात बा । कतनों टह टह बरत होखे धोतिया ,छिंटकिया त चमकिए जाले , छिपे ना । अचके ई छिंटकिया आइल कहाँ से , ई अभियो एगो रहस्य बा । का अबले तोपल ढांकल रहल हे भा ई टटका पड़ल हे , एकरो खोजबीन होखही के चाही । बाकि खोजबीन करी के , जे जे करे वाला बा , उ सभे कनई मे सउनाइल बा । अब कतनों जा के गंगा नहाय , न कनइये छुटत बिया , ना धोतिए फेर से उज्जर होखे वाली बिया । करइल के करियवा मटिया एक बेर चिपक जाले, फेर हाली छूटेले ना । धोवत – धोवत जुग लगि जाला , तब जाके जरी – मनी मद्धिम होखेला । फेर अब धोवत रही आ पेवना पोवत रहीं ।\nफेर सुनाता कि एगो अजबे बेमारी आइल बिया , कुछ लोग कहे लागल बा कि उ करइल वाली मटिया हमरे रहल ह , भलही ओकरा के केकरो खेत से निकार के लियावल गइल होखे । ओकर पेटेंट त हमरे नावें ह । हमरे मटिया सगरों छिटाइल बा , हमरे कहाई । केहू जबरी कुछू बूझो , एह मटिया के चरचा त हमरे से बा । हम ना रहित त एह मटिया के केहू न जान पवले रहत । एह मटिया के हम कहाँ कहाँ ना ले गइली ।\nभगेलू चच्चा ठीके क़हत रहलें कि जबले फुंसिया फोड़ा बनिके बथे ना लागे , तबले डागदर के लग्गे भला के जायल चाहेला । अब जब फोड़ा हो गइला पर डागदर के लग्गे केहू जाई , त डागदर बेचारा चीर – फाड़ करबे नु करी । फेर अब मइया बप्पा काहें नरियात बाड़ें । जब चीर फाड़ होखी त खून आ मवाद त निकलबे करी । अब काहें घिन बरत ह भाई , फुंसी के फोड़ा बनावत बेर सोचे के चाहत रहे । ढेर दिन से लोग भरम के बदरी मे तोपाइल, कुइयाँ के बेंग लेखा अपने के बरियार पंवरे वाला बूझत रहल ह , अब उघार होत बेरा कइसन चिल्ल पों ।\n“घरे भूँजी भाँग नाही , माई चललिन भरसाईं” वाली बतिया त हमनी लइकइये से सुन रहल बानी स । अब त देखहूँ के मिले लागल । अबहियों ढेर लोग भेंटला जेकर मंतर “जेकर लेहली कबों ना देहली , राउर लेके काहें पराईब , एजुगे बइठ मलाई खाइब” इहे बा । ई उहे लोग ह जेकरे घरे मुँह धोवेला पनियों मयस्सर ना होला , उहो बरतुहारी मे गइला पर मसहरिये पर बइठ के नहाये के जोहेला आ देह पोछेला मखमल के संगे नोकर । मसलन्द से कम पर बइठल ओके आपन बेइजती बुझाला ।\nइहे कूल्हि सोचत बगेदना माने मन बड़बड़ात, मुड़ी गोतले चलते चलत भगेलू चच्चा से टकरा गइल ।\n‘अन्हरा गइल बाड़े का रे बगेदना’ , देख के ना चल सकेले । दिन अछते टकरात चलत बाड़े ।\nनाही हो भगेलु चच्चा , आज भोरही से मगज खराब भइल बा । मनईन के उलटा सीधा जवन रहन हो गइल बा , उहे कूल्हि सोचत रहनी ह ।\nअरे बुड़बक ! तोरा के इ कवन रोग धराईल रे । इ रोगवा सोझबाग लोग के ना होखे के चाही । पहिले से इ रोग त मुखौटा लगावे वालन के होत रहे । तोरा कइसे हो गइल ?\nहमरा के कवनो रोग नईखे भगेलू चच्चा ! ढेर दिन से सुनत सुनत आज ना रह गइल ह । हमार मगज मराइल नइखे कि हम एह खचेडुवन के चक्कर मे पड़ी । इ कूल्हे आपन चेहरा चमकावे के फेरा मे रहेलन । आपन दुकान दौरी चलावे के फेरा मे रहेलन । एहनी के एकही गो सिद्धान्त बा – “बनल रहे जजमान चकाचक” आ बर मुवे चाहे कनिया , दक्षिना से काम !\nनीमन बुझले बचवा ! इ क़हत भगेलू चच्चा आगु खाति निकल लीहने ।


पाखी हेगडे बाल बाल बचली आ सिनेमा भोजपुरी के कुछ अउर हलचल – Anjoria\nसिनेमा भोजपुरी के न०-1 अदाकारा पाखी हेगडे पिछला दिने अपना फिलिम ‘प्यार मोहब्बत जिंदाबाद’ के सेट पर एगो बड़हन हादसा से बाल-बाल बच गइली जब ट्रैक पर दउड़त रेल गाड़ी का सोझा से लाइन क्रास करे के रहे आ रेल गाड़ी नियत जगह पर ना रूकल. संजोग रहल कि अपना सूझबूझ से एन मौका पर पाखी बगल का झाड़ी पर कूद के बाच गइली. कुछ देर ले पाखी के बेहोशी जस हालत हो गइल रहे. एह दुर्घटना से बचला पर पाखी भगवान के शुक्रिया अदा कइली. (प्रशांत निशांत)<./li>\nबॉक्स ऑफिस के रानी अंजना सिंह के दूगो फिलिम छठ पर बिहार में रिलीज भइली स आ दुनु के निमन ओपनिंग मिलल. अंजना सिंह आजु काल्हु बलिया में अपना फिलिम “दिलदार सँवरिया” के शूटिंग करत बाड़ी. (उदय भगत)\nफिलिम “प्रतिघात” में अक्षरा सिंह के साथे बिपिन सिंह नजर अइहें. कालिया के बाद ई दुसरका मौका होखी जब नायिका अक्षरा आ खलनायक बिपिन सिंह रहीहें एह फिलिम में. फिलिम के निर्देशक हउवें आनंद डी गहतराज आ निर्माता हउवें नीरज यादव. एकर शूटिंग5दिसम्बर से गुजरात में होखे जात बा. (भोजवुड न्यूज)\nनीलिमा सिंह एगो महिला विलेन के किरदार में आवे वाला बाड़ी. फिलिम हवे “ठोक देब” जवना के निर्माता यश एंड राज इंटरटेनमेंट आ निर्देशक अजय गुप्ता हउवें. नीलिमा सिंह के सिनेमा भोजपुरी में महतारी के किरदार ला जानल जाला आ अपना भूमिकन खातिर उनुका अवार्डो मिल चुकल बा. (भोजवुड न्यूज)\nविराज भट्ट के जबरदस्त एक्शन से भरल फिलिम “तड़ीपार” खातिर साइन कइल गइल. निर्माता हउवें अजय सूद आ निर्दशक अजय कुमार. (शशिकांत सिंह रंजन सिंहा)\n*मेरे साजन तेरे कारन* में एंटी हीरो किरदार खातिर बालेश्वर सिंह के साइन कइल गइल. निर्देशक हउवें राजीव राय. (अपना न्यूज़)\nगायक अभिनेता सुपर स्टार खेसारीलाल के डबल धमाल चलत बा बिहार में जहाँ छठ के मौका पर रिलीज उनुकर दू गो फिलिम ‘नागिन’ आ ‘लहु के दो रंग’ मिलके पचहत्तर गो सिनेमा घर में धमाल कइले बाड़ी स. एह साल के सबले बड़का हिट ‘जान तेरे नाम’ फिलिमो में खेसारीलाल नायक रहलें. नागिन के निर्माता निर्देशक हउवें राजकुमार पाण्डेय. एह फिलिम में खेसारी आ चर्चित अदाकारा रानी चटर्जी के जोड़ी के लोग हाथो हाथ लिहले बा. (प्रशांत निशांत)\nमोनालिसा के मिलल जनमदिन क तोहफा. मोनालिसा के फिलिम “नागिन” उनुका जनम दिन 21 नवम्बर पर बिहार में रिलीज भइल आ ओकरा मिलल शानदार तोहफा मोनालिसा खातिर जनमदिन के तोहफा जइसन बा. मोनालिसा बेबो करीना कपुर के बड़हन फैन हई आ चाहत रहली कि करीना के “हीरोईन” का तरह उनुको कवनो फिलिम उनका जनमदिन पर रिलीज होखे. एह फिलिम में नायक खेसारी संगे मोनालिसा के गरमागरम सीनो चरचा के विषय बनल बा. (प्रशांत निशांत)\nअविनाश शाही आ कोमल ढिल्लन के जोड़ी ‘जागीर का बटवारा‘ में रोमांस करत नजर आई. मोहित म्यूजि़क के बैनर में बनत एह फिलिम के अबही पोस्ट प्रोडक्शन के काम चलत बा. फिलिम के जनवरी में रिलीज करे के योजना बा. निर्माता हउवें राम चंद्र रोज, सहनिर्माता माया राम निषाद, आ निर्देशक हरप्रीत सिंह. (संजय भूषण पटियाला)\nरिक्शावाला करवलसि किरण यादव के हैट्रिक. एक जइसन टाइटिल वाला तीन गो फिलिम कर के किरण यादव एकर हैट्रिक बना लिहली. एह फिलिमन में दिनेश लाल यादव ‘निरहुआ’ संगे ‘रिक्शावाला’ सफलता के रिकार्ड बनवले रहल. ‘लव यू रिक्शावाला’ हर जगहे सफलता बटोरत बिया. आ अब किरण तिसरका रिक्शावाला खातिर साइन कइले बाड़ी जवन ह ‘बिहारी रिक्शावाला’. एह में सुपर स्टार विनय आनन्द, नबर वन खलनायक संजय पांडे, आ चर्चित नायिका मोनिका सिंह बत्रा संगे किरण यादव के मजगर किरदार बा. (शशिकांत सिंह, रंजन सिन्हा)


November 2014 – Page2– Anjoria\nमोदी आ मंहगी के एके राशि बा\n– जयंती पांडेय बाबा लस्टमानंद सबेरहीं से उदास बइठल रहले. रामचेला खेत कियोर से घूम घाम के अइले आ जब बाबा के दंडवत कऽ के उनकर मुंह देखले तऽ चिहुक उठले. अरे हरदम हंसे वाला बाबा उदास बइठल बाड़े. रामचेला कहले, ‘का हो बाबा काहे उदासल बाड़ऽ, भईंसिया पाड़ा बियाइलपूरा पढ़ीं…\n– डा. कमल किशोर सिंह हम रटीला रोजे ‘हिपोक्रेटिस’ हृदय में, धरि ‘धनवंतरी’ ध्यान, हम रटी ला रोजे रोगान शेषान, रोगान शेषान. छछनावे, तडपावे, फेर दुहि लेला प्राण, बचल ना केहू – चाहे बच्चा, बुढ़, जवान, हम रटीला रोजे रोगान शेषान, रोगान शेषान. डुबल कवनो सूरज होते बिहान, मध्याह्न मेंपूरा पढ़ीं…\nजर जोरु जमीन जबरदस्त के (बतकुच्चन – 176)\nबतकुच्चन 182 बात विजयादशमी के दिन के ह. ओह दिन कई जगहा मूर्ति भसान ले के झगड़ा फसाद हो गइल आ हम सोचे लगनी कि केकरा के अबर भा दुबर कहाव आ केकरा के जबर. बर अकेले होखे त बरगद के गाछ हो सकेला भा दुलहा. बाकिर अबर दुबर जबरपूरा पढ़ीं…\nहालही में मारीशस में भइल अंतर्राष्ट्रीय भोजपुरी सम्मेलन में भोजपुरी गायिका मालिनी अवस्थी के भोजपुरी गौरव सम्मान से सम्मानित कइल गइल. देश दुनिया में हमेशा भोजपुरी गायकी के शान बढ़ावे वाली मालिनी अवस्थी के मारीशस के राष्ट्रपति कैलाश परयाग का हाथे ई सम्मान दिहल गइल. सम्मानित भइला का बाद राष्ट्रपतिपूरा पढ़ीं…\nमनोज भावुक को मॉरीशस के राष्ट्रपति रहल आ प्रधानमंत्री रहल सर अनिरुद्ध जगन्नाथ अंतर्राष्ट्रीय भोजपुरी गौरव सम्मान, मॉरिशस 2014 से नवज़लन. भोजपुरी कविता के क्षेत्र में आपन एगो अलग पहचान राखे वाला मनोज भावुक के एक ओर जहां मारीशस सरकार कर्मयोगी सम्मान से सम्मानित कइलस उहवें दोसरा ओर पहिले राष्ट्रपतिपूरा पढ़ीं…\nनरेंद्र मोदी सरकार के मंत्रिमंडल के पहिलका विस्तार में आजु अतवार का दिने 21 गो नया मंत्रियन के शामिल कइल गइल. एहमें4गो कैबिनेट मंत्री, 14 गो राज्य मंत्री आ3गो राज्यमंत्री (स्वतंत्र प्रभार) किरिया लिहले. किरिया धरावे के समारोह राष्ट्रपति भवन में भइल आ राष्ट्रपति प्रणब मुखर्जीपूरा पढ़ीं…\nमारीशस के राष्ट्रपति आ प्रधानमंत्री रह चुकल सर अनरुध जगनाथ अगिला साल 2015 में वाराणसी में होखेवाला अंतर्राष्ट्रीय भोजपुरी सम्मेलन के मुख्य अतिथि रहीहें. आ खास मेहमान रहीहें भारत के प्रधानमंत्री नरेन्द्र मोदी. सम्मेलन काशी हिन्दू विश्विद्यालय में करावल जाई. सर जगनाथ से मिले आइल भोजपुरी प्रतिनिधि उनुका के ईपूरा पढ़ीं…\nभारत में भोजपुरी पत्रकारिता में आपन ठसक राखे वाला मनोज श्रीवास्तव के भोजपुरी में कइल बढ़िया काम ला मॉरीशस सरकार कर्मयोगी सम्मान से सम्मानित कइलसि. 29 अक्टूबर से5नवंबर ले मॉरीशस में चलल अंतराष्ट्रीय भोजपुरी सम्मेलन में मनोज श्रीवास्तव के एह सम्मान खातिर खास क के बोलवले रहुवे मारीशसपूरा पढ़ीं…\nभारत में भोजपुरी पत्रकारिता में आपन पहचान बना चुकल कुलदीप श्रीवास्तव के भोजपुरी में कइल बढ़िया काम ला मॉरीशस सरकार कर्मयोगी सम्मान से सम्मानित कइलसि. 29 अक्टूबर से5नवंबर ले मॉरीशस में चलल अंतराष्ट्रीय भोजपुरी सम्मेलन में कुलदीप श्रीवास्तव के एह सम्मान खातिर खास क के बोलवले रहुवे मारीशसपूरा पढ़ीं…\nडेंगू से मिलल बकरी के इज्जत\n– जयंती पांडेय दू दिन पहिले पत्रकार अजीत दूबे जी भेंटइले. बड़ा सज्जन आदमी. कहले, जानऽ जा बाबा लस्टमानंद कि पपीता के पतई के रस पियला से डेंगू जइसन बेमारी भाग जाला. बाबा अचरज में पड़ले. तले संगे खड़ा रामचेला कहले, अजीत बाबा ठीके बोलऽतारे. हमहुं सुनले बानी कि बकरीपूरा पढ़ीं…


Ajay Kumar Sharma's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ajay Kumar Sharma's Likes Ajay Kumar Sharma's Friends\nView All Ajay Kumar Sharma's Page\nशशि कुमार सिंह (SHASHI) leftacomment for Ajay Kumar Sharma"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 20, 2012Rajeev Mishra "राजीव भोजपुरिया" leftacomment for Ajay Kumar Sharma"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 20, 2011शशि कुमार सिंह (SHASHI) leftacomment for Ajay Kumar Sharma"प्रणाम आ जय भोजपुरी\nजय भोजपुरी"Sep 20, 2011Ajay Kumar Sharma leftacomment for Ashutosh Ranjan"धन्यवाद"Sep 21, 2010Ashutosh Ranjan leftacomment for Ajay Kumar Sharma"अजय जी जन्मदिन के ढेर सारा बधाई"Sep 20, 2010नबीन भोजपुरिया ( NB ) leftacomment for Ajay Kumar Sharma"अजय जी जन्मदिन के ढेर सारा बधाई बा आ अउलाह शुभकामना बाटे\nजय भोजपुरी"Sep 20, 2010s. chauhan leftacomment for Ajay Kumar Sharma"अजय जी जन्मदिन क बहुत बहुत बधाई और शुभकामना |"Sep 20, 2010Ram and Ajay Kumar Sharma are now friendsJan 29, 2010Ajay Kumar Sharma and Abhay Singh Sisodia are now friendsAug 1, 2009Admin leftacomment for Ajay Kumar Sharma"अजय जी, जयभोजपुरी डॉट कॉम पर राउर स्वागत बा..."Jul 31, 2009Ajay Kumar Sharma is nowamember of JaiBhojpuri.comJul 30, 2009 Welcome Them! RSS\nAt 9:49am on September 20, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 1:10pm on September 20, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:18am on September 20, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 10:42pm on September 20, 2010, Ashutosh Ranjan said… अजय जी जन्मदिन के ढेर सारा बधाई At 5:43pm on September 20, 2010, नबीन भोजपुरिया ( NB ) said… अजय जी जन्मदिन के ढेर सारा बधाई बा आ अउलाह शुभकामना बाटे\nजय भोजपुरी At 3:46pm on September 20, 2010, s. chauhan said… अजय जी जन्मदिन क बहुत बहुत बधाई और शुभकामना | At 2:35am on July 31, 2009, Admin said… अजय जी, जयभोजपुरी डॉट कॉम पर राउर स्वागत बा... No comments yet!


पटना वेटिनरी कॉलेज बन्द होखी का? – टटका खबर\nपटना वेटिनरी कॉलेज बन्द होखी का?\nबिहार के अकेला वेटिनरी कॉलेज के वेटिनरी काउन्सिल से मान्यता नइखे जवना चलते काउन्सिल साल २००६ आ २००७ के डिग्रीधरकन के निबंधित करे से इन्कार करत बिया. एह कॉलेज के स्थापना आजादी का पहिलही साल १९२७ में भइल रहुवे. शुरुआत में एह कॉलेज के राजेन्द्र कृषि विश्वविद्यालय का तहत रहुवे बाकिर बाद में बिहार कृषि विश्वविद्यालय सबौर का अधीन कर दिहल गइल एकरा के. एह साल जनवरी में वेटिनरी काउन्सिल के टीम एह कॉलेज के निरीक्षण कइले रहुवे आ कई मुद्दा पर सवाल उठवले रहुवे जवना के संतोषजनक जवाब काउन्सिल के नइखे मिलत.\nTags: वेटिनरी कॉलेज


टटका खबर, कवनो खबर छूटे ना.7अगस्त – टटका खबर\nटटका खबर, कवनो खबर छूटे ना.7अगस्त\nकांग्रेस कोर समिति का बईठका में काल्हु तय कईल गइल कि गड़बड़ी का आरोप में घेराइल दिल्ली के मुख्यमंत्री शीला दीक्षित के पूरा बचाव कइल जाई आ उनुका इस्तीफा दिहले के जरूरत नइखे.\nबीस बरीस बाद लालू चहुँपले पटना के जेपी गोलम्बर. अपना पार्टी के विधायकन, नेता आ कार्यकर्ता लोग का साथे शनिचर का दिने ऊ बिहार सरकार का खिलाफ धरना दिहले. कहले कि एह सरकार के उखाड़ फेकीहे.\nवरुण गाँधी के नेवता नकार दिहले अन्ना हजारे. भाजपा सांसद वरुण गाँधी कहले रहले कि अन्ना चाहसु त उनुका आवास आ दफ्तर के आपन अनशन स्थल बना सकेले. अन्ना कहलन कि कवनो अइसन जगहा अनशन ना करीहे जवना पर केहू के नाम के ठप्पा लागल होखे.\nकाउंटी क्लब नार्थेम्पटनशायर का साथे दू दिन के अभ्यास मैच काल्हु बराबरी पर खतमहो गइल. पहिला पारी में भारत के बनावल 352 रन आल आउट के पीछा करत उतरी नार्थेम्पटनशायर सात विकेट का नुकसान पर 355 रन बना लिहले. एक तरह से देखल जाव त जीत नार्थेम्पटनशायर के भइल.\nनेपाल में भारी बरखा का चलते कोसी नदी के पानी बढ़ला का बाद कोसी बराज के छब्बीस गो गेट खोल दिहल गइल बा.\nपश्चिम चंपारण का बेतिया आ बगहा में गंडक के तेज कटाव से हालात नाजुक बन गइल बा.\nबिहार में लाखो परिवारन के इन्दिरा आवास बनावे खातिर विशेष शिविर लगा के पासबुक दिहल जाई जवना में तीस तीस हजार रुपिया जमा रही. जे लोग रुपिया लिहला का बाद आवास ना बनाई उनुका पर केस दर्ज करावल जाई.\nमुजफ्फरपुर रेल पुलिस पटना से किडनैप दू गो लड़िकन के बरामद कइले बिया आ किडनैपर के गिरफ्तार कर लिहल गइल बा.\nछपरा जिला के गंगाजली गाँव में संत गुरु कबीर साहब आ संतलोक वासी चन्द्रदीप राय के मूर्ति के अनावरण शनिचर का दिने कइल गइल.\nकैमूर जिला के मरहिया मोड़ का लगे एगो बस आ ट्रेलर का टक्कर से एक आदमी के मौत हो गइल आ छह जने घवाहिल हो गइले.\nउत्तर प्रदेश में एगो आभूषण व्यापारी समेत तीन लोग के हत्या का आरोप में फंसल यूपी के पशुपालन अउर डेयरी विकास मंत्री अवधपाल सिंह यादव अपना के बेकसूर बतावत इस्तीफा देबे से इन्कार कइले बाड़न.\nअदालत के आदेश का बादो पुलिस उत्तर प्रदेश के पशुपालन अउर डेयरी विकास मंत्री अवधपाल सिंह पर हत्या आ साजिश रचे के मुकदमा दर्ज नइखे कइले.\nपर्यटकन के स्वागत का तइयारी में लागल बा आगरा जहवाँ स्मारकन के चमकावल जा रहल बा, लक्जरी बस लांच कइल जा रहल बा, सिपाहियन के अंग्रेजी बोले के सिखावल जा रहल बा वगैरह वगैरह.\nउत्तर प्रदेश में खतरे का निशान से ऊपर बहत घाघरा, शारदा आ सरयू नदी का तबाही के शिकार लोग के अब छूतहा रोगों से जूझे के पड़े लागल बा.\nउत्तर प्रदेश का राजधानी लखनऊ में पुलिस नकली नोटन के एगो तस्कर के 10,000 रुपिया के नकली नोट का साथे गिरफ्तार कर लिहलसि. ऊ आदमी नेपाल से नकली नोट ले आ के एहिजा चलावत रहुवे.\nबियफे का दुपहरिया मऊ में गिरल जगुआर के ब्लैक बाक्स मधुबन थाना इलाका में ढिलईफिरोजपुर गाँव में एगो पोखरा में शनिचर का दिने मिल गइल जवना के ले के वायुसेना के अधिकारी गोरखपुर चल गइले.\nबलिया के रसड़ा में चार सौ केवीए के ट्रांसफार्मर जर गइला से आधा दर्जन मुहल्ला के बिजली गायब.\nबलिया शहर में मालगोदाम रोड पर एगो हाथी दंवाबा संस्कृत महाविद्यालय के प्रबंधक नरेन्द्र राय के स्कार्पियो पलट दिहलस. सौभाग्य अतने रहल कि ओहमें सवार लोग घवाहिल ना भइल. हाथी मालिक का खिलाफ केस दर्ज करावल गइल बा.\nचंदौली में शनिचर का दिने सेंट जोसफ स्कूल के बस पलटी मार दिहलसि जवना से करीब एक दर्जन विद्यार्थी घवाहिल हो गइले. दू गो ढेर घवाहिल छात्रन के बनारस भेजल गइल.म\nमऊ में आठ गो नया न्यायायलय कक्ष बनावे खातिर काल्हु इलाहाबाद उच्च न्यायालय के न्यायाधीश अनिल कुमार श्रीवास्तव काल्हु दीवानी कचहरी परिसर में शिलान्यास कइले.\nमिर्जापुर में सड़क मरम्मत करे आ नया बनावे खातिर पचास करोड़ रुपिया के मंजूरी दे दिहल गइल. बीस करोड़ रुपिया मरम्मत पर आ बाकी रुपिया नया सड़क बनावे पर खरचा होखी.\nयूपी में बाढ़ राहत खातिर बाढ़ से तबाह नौ गो जिला खातिर सात करोड़ सात लाख रुपिया के आवंटन कर दिहल गइल बा. कई जगहा नदी खतरा का निशान का उपर बहत बिया.\nभाजपा अध्यक्ष नितिन गडकरी अतवार के कहले कि कांग्रेस अब नकारा बनल जात बिया आ भाजपा एहबाति के फायदा उठावत सत्ता में वापसी के कोशिश करी.\nपश्चिम बंगाल के हुगली जिला के उत्तरपारा में 350 एकड़ जमीन पर पूर्वी भारत के सबसे बड़ फिल्म सिटी बने जा रहल बा जवना के शिलान्यास 13 अगस्त के मुख्यमंत्री ममता बनर्जी करीहे.\nमुम्बई किनारे बियफे के डूबल मालवाहक जहाज एमवी रैक कैरियर से तेल के रिसाव होखे लागल बा. अकर जानकारी अधिकारी लोग दिहले बा.\nमुम्बई के यासिन मर्चेट आ पीएसपीबी के मौजूदा राष्ट्रीय चैम्पियन पंकज आडवाणी 78वीं सीनियर राष्ट्रीय स्नूकर चैम्पियनशिप के प्री-क्वार्टर फाइनल में पहुंच गइल बाड़े.\nमध्य प्रदेश में लगातार हो रहल बरखा का चलते नर्मदा नदी के जलस्तर तेजी से बढ़त बा जवना चलते जबलपुर में बरगी बांध के 19 गो फाटक खोल देबे के पड़ल बा.\nफिक्की अतवार का दिने कहलसि कि अमेरिका समेत दुनिया के प्रमुख अर्थव्यवस्था में आवत गिरावट का चलते भारत के निर्यात पर खराब असर पड़े के अनेसा बा.\nदिल्ली मेट्रो के कीर्तिनगर आ अशोक पार्क का बीच के लिंक मार्ग तीन गो अलग अलग मेट्रो मार्गन के जोड़े के काम करी जवना से यात्रियन के समय आ किराया दुनु बाची।\nकुछ लोग जिनका पर कांग्रेस कार्यकर्ता होखे के संदेह बतावल जात बा अतवार का दिने जनता पार्टी प्रमुख सुब्रह्मण्यम स्वामी के दक्षिणी दिल्ली स्थित आवासीय परिसर में घुसके तोड़फोड़ कइले.\nग्रेटर नोएडा प्रशासन अउर पतवाड़ी गांव के किसानन का बीच समझौता होखला के अगिले दिने करीब 20 गांव के किसान एह समझौता के एगो ‘साजिश’ बतवले बाड़े आ मुआवजा दुगुना करे के कहले बाड़े।\nसर्वोच्च न्यायालय सलाह दिहले बा कि उच्च न्यायालयन के आपन ‘व्यापक अधिकार’ के इस्तेमाल कर के कवनो मामिला के जाँच सीबीआई से करावे के आदेश देत घरी चौकस रहे के चाहीं.\nफिल्म निर्माता अशोक पंडित कश्मीर समस्या खातिर कांग्रेस आ राजीव गांधी के जिम्मेदार ठहरवले बाड़े जवना से खिसियाइल कांग्रेसी कई जगहा प्रदर्शन कइले आ थाना के घेराव कइले. पुलिस तीन गो विधायकन समेत 150 लोग के गिरफ्तार कर लिहलसि.\nत्रिपुरा सरकार केंद्र सरकार अउर भारतीय चिकित्सा परिषद से निहोरा कइले बिया कि पूर्वोत्तर के जनजातीय छात्रन के लिए मेडिकल कालेज में दाखिला खातिर योग्यता में छूट दिहल जाव.\nदुनिया के सबसे बड़की ‘सर्विस्ड रेजीडेंस’ संचालन कम्पनी एस्कॉट भारत के बाजार में पैर जमावल चाहत बिया आ ओकर नजर मुम्बई, दिल्ली आ पुणे पर बा जहवाँ ऊ सात गो परियोजना में 25 करोड़ डॉलर लगावे का रहल बिया.\nप्रमुख औद्योगिक घराना, रुइया समूह सहायक ऑटो उद्योग खासतौर से सीलिंग कारोबार पर बड़हन दांव लगा रहल बा.\nपूर्वी दिल्ली में अतवार का सबेरे एगो मकान में आग लगला से 21 साल के एगो औरत के मौत हो गइल.\nसुरक्षा बल में अधिका से अधिक महिला अधिकारियन के शामिल करावे खातिर सरकार अब लड़कियों ला विशेष सैनिक (सैन्य) स्कूल खोले जा रहल बिया. पहिला संस्थान मध्य प्रदेश में खोलल जाई.\nआंध्र प्रदेश में अलग तेलंगाना राज्य बनावे के मांग खातिर सरकारी कर्मचारी सोमार से प्रदर्शन करीहे आ 17 अगस्त से अनिश्चितकालीन हड़ताल शुरू करीहे.\nयोजना आयोग के उपाध्यक्ष, मोंटेक सिंह अहलूवालिया 2जी स्पेक्ट्रम मामिला में प्रधानमंत्री मनमोहन सिंह के बचाव करत कहले बाड़न कि मंत्रिमंडल के एतना बारीक प्रबंधन ना कइल जा सके.\nमध्य प्रदेश में विशिष्ट पहचान-पत्र ‘आधार’ खातिर अबले साढ़े अठारह लाख से बेसी लोग पंजीयन करा चुकल बा जवना में करीब साढ़े चार लाख लोग के आधार पहचान पत्र भेजियो दिआइल बा.\nजम्मू कश्मीर का पूंछ जिला में अतवार का फजीरे सेना आ पुलिस के संयुक्त कार्रवाई का दौरान दू गो आतंकवादी मारल गइले.\nअब जिग्सी नाम के एगो नया तकनीक से साधारणो मोबाइल फोन पर वीडियो देखल संबव हो जाई.\nदेवघर के बाबा बैद्यनाथ धाम में जल चढ़ावे जाये वाला कांवड़िया बासुकीनाथ मंदिरो जलाभिषेक कइल ना भुलासु काहे कि कहल जाला कि बासुकीनाथ मंदिर में जलाभिषेक कइला बिना बाबा बैद्यनाथ धाम के पूजा अधूरा रहि जाले.\nजम्मू कश्मीर का सोपोर में 26 साल के एगो युवक के हिरासत में भइल मौत का मामिला में विशेष जांच दल के दू गो कांस्टेबुलन के गिरफ्तार कर लिहल गइल बा.\nजामिया मिलिया इस्लामिया के फर्जी प्रमाणपत्र अउर मार्कशीट बेचत पांच जने के दक्षिणी दिल्ली से गिरफ्तार कर लिहल गइल. ऊ सब एह दस्तावेजन खातिर 50,000 रुपिया वसूलत रहले.\nरिजर्व बैंक का निर्देश का बाद अब बैंक में बचत खाता खोले खातिर कवनो जमानतदार के जरूरत ना पड़ी. बस आपन पहचान पत्र, आवास प्रमाण आ फोटो लगावे के पड़ी.\nआजु फ्रेंडशिप डे हवे. संजोग से अतवार पड़ला का चलते कुछ लोग के मौज मस्ती करे में आसानी होई त कुछ लोग आज स्कूल कालेज बन्द रहला का चलते अपना मितवा के देखियो ना पाई. खैर मोबाइल बा नू !\nअमेरिकी वैज्ञानिकों एगो अइसन एंटिबायोटिक खोज निकलले बाड़े जवना से भोजन के खराब होखे से बचावल जा सकेला.\n80 डॉलर पावे का लालच में एगो अफगानी ब्रिटिश सेना के एगो जवान के बम से उड़ा दिहलसि. ओकरा के एह काम खातिर 80 डॉलर देबे के वादा कइल रहे.\nअफगानिस्तान में तालिबान का कब्जा में साढ़े सात महीना रहला का बाद मुक्त पांच गो बांग्लादेशी कर्मचारी अतवार का दिने अपना देश लवटि गइले आ कहले कि ई उनुकर दोसर जनम से कम नइखे.\nसोमार का दिने तिब्बत के निर्वासित सरकार के नव निर्वाचित प्रधानमंत्री लोबसांग सांगेय पद के शपथ लीहें. अमेरिका सरकार समेत दुनियाभर के तिब्बतियन का ओर से उनुका के बधाई भेजल जा रहल बा.\nसीरिया में सेना के ताजे हमला में 38 लोग के मार डालल गइल.पूरा दुनिया प्रदर्शनकारियन का खिलाफ हिंसक कार्रवाई के निंदा कइले बा.\nब्रिटेन के राजकुमार हैरी अंतरिक्ष में जाइल चाहत बाड़न आ एकरा खातिर ऊ नासा में प्रशिक्षण लीहे.\nभारत में रहेवाला हार्वर्ड शिक्षित लोग अमेरिका के प्रमुख आईवी लीग युनिवर्सिटी में भारत के पेशेवर, अकादमिक अउर सांस्कृतिक महत्व दिआवे खातिर ओहिजा पढ़त भारतीय विद्यार्थी समुदाय से हाथ मिलवले बा. आईवीलीग विश्वविद्यालय एह साल आपन 375वां वर्षगांठ मनावे जा रहल बा.\nचीन का शंघाई में समुद्र पर बनल दुनिया के दुसरका बड़ पुल के समुद्री तूफान ‘मुइफा’ का चलते बंद कर दिहल गइल बा.\nतिब्बत की निर्वासित सरकार के नवनिर्वाचित प्रधानमंत्री लोबसांग सांगेय के अमेरिका का तरफ से शपथ-ग्रहण समारोह का पूर्व संध्या पर बधाई मिलल बा.\nपाकिस्तान के पश्चिमोत्तर हिस्सा में शनिचर का दिने आत्मघाती जैकेट फटला से एगो आतंकवादी के मौत हो गइल.\nउत्तरी लंदन में प्रदर्शनकारियन पर पुलिस के घातक गोलीबारी का बाद शनिचर के रात दंगा भड़क गइल बा.\nवेनेजुएला के राष्ट्रपति ह्यूगो शावेज लीबियाई शासक मुअम्मार गद्दाफी के चिट्ठी लिखके समर्थन कइले बाड़न आ उनुका जीत के कामना कइले बाड़न.\nबढ़त महँगाई का खिलाफ इजरायल में लाखों लोग सड़कों पर विरोध प्रदर्शन कइल. सबले बड़का प्रदर्शन तेल अवीव में भइल जहवां दू लाख से बेसी लोग सड़क पर उतरल.\nलीबिया में विद्रोही परिषद के अध्यक्ष कहले बाड़न कि परिषद के सैन्य प्रमुख के हत्या मुअम्मार गद्दाफी के साजिश से भइल.\nब्राजील के एगो शहर के मेयर के हत्या एगो पार्टी के दौरान एगो अज्ञात हमलावर गोली मारके कर दिहलसि.\nपाकिस्तान के पेशावर शहर का लगे शनिचर के साँझ कुछ आतंकवादी नाटो संगठन के कम से कम 16 गो तेल टैंकर आग के हवाले कर दिहलन. केहू के मरे भा घवाहिल होखे के खबर नइखे.\nआयकर विभाग के छापा से सुर्खियन में आइल मलयालम सुपरस्टार मोहन लाल के 300वां फिल्म अगिला महीना रिलीज होखे जा रहल बा.\nमशहूर अभिनेत्री शबाना आजमी प्रकाश झा के आवे वाली फिल्म ‘आरक्षण’ का विरोध में आंदोलम के ‘शर्मनाक’ करार देत एकर निंदा कइले बाड़ी.\nअंतर्राष्ट्रीय ख्याति प्राप्त भारतीय अभिनेता कबीर बेदी अब फिल्म निर्माता बने जात बाड़न आ फिल्म ‘फाइनल प्रॉमिस’ बनावे जात बाड़न जवन पूरा तरह से भारतीय कहानी आ पुनर्जन्म पर आधारित बा.\nहॉलीवुड अभिनेत्री कैथरीना जीटा जोंस अपना मरद माइकल डगलस के गले का कैंसर से जूझत देखला का बाद सिगरेट पियल छोड़ दिहले बाड़ी.\nगायिका डॉली पार्टन मंच से विदा लेबे के कवनो इरादा नइखी रखले आ मंच पर प्रस्तुति देते मुए के चाहत बाड़ी.\nहॉलीवुड अभिनेत्री एनी हैथवे के कहना बा कि सेट पर ऊ हमेशा से पेशेवर रहल बाड़ी. लेकिन शुरु का दिनन में ऊ तनी जिद्दी रहली.\nहॉलीवुड अभिनेता रेयान रेनाल्ड्स मशहूर अभिनेत्री चार्लीज थेरॉन का साथे दूइये महीना बिता के अलग होखे के फैसला कर लिहलन.\nभारत के अंडर-16 फुटबाल टीम सोमार का दिने नेपाल के दशरथ स्टेडियम में सैफ चैम्पियनशिप का सेमीफाइनल में मेजबान नेपाल से भिड़ी.\nभारतीय क्रिकेट टीम के मध्यम गति के गेंदबाज प्रवीण कुमार नार्थम्पटनशायर काउंटी टीम का साथे भइल अभ्यास मैच का बाद ओहिजा खेल देखे आइल लोगन से अझूरा गइले.\nदक्षिण अफ्रीकी टेस्ट टीम के कप्तान ग्रीम स्मिथ अपना आयरिश प्रेमिका मोर्गन डीन का साथे शनिचर का दिने क्लेयरमोंट गिरजाघर में कैथोलिक विधि-विधान से शादी कर लिहले.\nजहीर इंग्लैड दौरे से बाहर भइले, रुद्र प्रताप सिंह के वापसी भइल.\nदू साल बाद भारत का एकदिना टीम में राहुल द्रविड़ के वापसी से पता लाग गइल कि भारत के नयका बल्लेबाज अपना के इंगलैण्ड का हालात लायक ना बना पवले. ई बाति पाकिस्तानी क्रिकेट टीम के पूर्व कप्तान वसीम अकरम कहले बाड़न.\nइटली के घरेलू फुटबाल लीग चैम्पियन एसी मिलान टीम शनिचर का दिने बीजिंग में भइल सुपर कप मुकाबिला में अपना पुरान प्रतिद्वंद्वी इंटर मिलान के 2-1 से हरा दिहलसि.\nभारत की सर्वोच्च वरीयता प्राप्त महिला बैडमिंटन खिलाड़ी सायना नेहवाल सोमार से वेम्बले एरेना स्टेडियम में शुरू होखे जा रहल विश्व बैडमिंटन चैम्पियनशिप में भारतीय चुनौती के अगुआई करीहे.\nपाकिस्तान के पूर्व कप्तान शोएब मलिक के पाकिस्तान का राष्ट्रीय क्रिकेट टीम में वापसी तय हो गइल बा. उनुका के पाकिस्तान क्रिकेट बोर्ड के इंट्रीगिटी कमिटी आरोपन से बरी कर सकेले जवना चलते उ टीम से बाहर बाड़े.\nआस्ट्रेलिया क्रिकेट टीमके कप्तान कैमरन व्हाइट मैच हरला का बादो श्रीलंका टीम के बड़ाई कइले बाड़न जवन ओहिजा होला ना.\nइंग्लैंड दौरा पर गइल भारतीय टीम के मुश्किल कम होखे के नामे नइके लेत. अब फिटनेस का कमी का चलते जहीरो खान 10 अगस्त से होखे जा रहल एजबेस्टन टेस्ट मैच से बाहर हो गइल बाड़न.\nपहिलका बीसबिसा में श्रीलंका आस्ट्रेलिया के 35 रन से हरा दिहलसि. श्रीलंका के कप्तान तिलकरत्ने दिलशान 104 रन के विस्फोटक पारी खेलले.\nभारतीय क्रिकेट टीम के ‘भरोसामंद’ खिलाड़ी राहुल द्रविड़ एकदिना आ बीसबिसा क्रिकेट के अलविदा कहे के तय कर लिहले बाड़न आ खाली टेस्टे मैच पर आपन ध्यान लगइहे,


आस्ट्रेलिया के सूपड़ा साफ हो गइल क्रिकेट मैच में – टटका खबर\nबीसीसीआई के टीम आजु आस्ट्रेलियाई क्रिकेट टीम के चउथा मैच में हरा के चार मैच के शृंखला चार शून्य से जीत लिहलसि. एह जीत से एगो शानदार इतिहास बन गइल. भारत के क्रिकेट टीम के अइसन जीत कबो ना मिलल रहुवे. एहसे पहिले भारत 1993-94 में श्रीलंका आ इंग्लैंडो के 3-0 से हरवले रहुवे.\nआजु खेले उतरल भारत अपना पहिला पारी के रन में मात्र छह रन जोड़ पवलसि आ 272 रन पर आल आउट हो गइल. एकरा बाद दोसरका पारी खेले उतरल आस्ट्रेलिया के खिलाड़ी धड़ाधड़ आउट होखत गइलें आ ऑस्ट्रेलिया के टीम 46.3 ओवर खेल के 164 रन बनावत आल आउट हो गइल. एह पारी में भारत का ओर से जडेजा ने5गो आ अश्विन अउर ओझा दू दू गो विकेट लिहलें. इशांत के एगो विकेट मिलल.\nएकरा बाद जीते खातिर 155 रन के लक्ष्य ले के खेले उतरल बीसीसीआई टीम के शुरूआट बढ़िया ना रहल. ओपनर मुरली विजय एगारह बना के बोल्ड हो गइले. विराट कोहली इकतालीस रन बनवलें त चेतेश्वर पुजारा बयासी रन. धोनी बारह रन बनवलें.\nसचिन आजु फेरू निराश कइलें. एकही रन बना के ऊ आउट हो गइलें. अजिंक्य रहाणेउ एके रन बना पवलें.\nअश्विन के मैन आफ द सिरीज आ जडेजा के मैन आफ द मैच के पुरस्कार मिलल.


जान सलामत रही तबहिये नू समय बचवला के फायदा मिल पाई – Anjoria\nजून 28, 2010 पवन सिंह, भोजपुरी फिल्म\nभोजपुरी सिनेमा के सुपरस्टार पवन सिंह के हवाई जहाज से बहुत डर लागेला. हाल में भइल कइ गो दुर्घटना का बाद उनकर ई डर अउरी बढ़ गइल बा. कई बेर त ऊ आपन बड़हन नुकसान एही चलते करा लेलन कि हवाई जहाज से जाये के पड़ी. लोग कतनो कहे बाकिर ऊ हवाई जहाज से ना जा के रेलेगाड़ी बा अपना कारे से आइल गइल पसन्द करेले.\nपवन सिंह कहेले कि एने कई गो दुर्घटना घटली सँ जवना में बहुते लोग के जान चलि गइल. ओह लोग का मौत पर बेहद अफसोस जतावत कहलन कि जब अइसनका खबर सुनेले त उनका दिल के धड़कन तेज हो जाले. हवाई जहाज से जाये में समय के बहुत बचत होला मानेले बाकिर इहो कहेले कि जान सलामत रही तबहिये नू समय बचवला से फायदा मिली.\nपवन सिंह बहुत मजबूरिये में हवाई जहाज से सफर करेले आ पूरा सफर हनुमान चालीसा पढ़त रहेले कि हे भगवान, सही सलामत मंजिल ले चहुँपा दऽ. आपन विदेश यात्रा के कार्यक्रम ऊ बस एही चलते टाल देलन कि ओहिजा जाये खातिर हवाई जहाज से जाये के पड़ी. पइसा के नुकसान त होला बाकिर जहाज के सफर टाल के पवन सिंह के राहते मिलेला.\n3 thoughts on “जान सलामत रही तबहिये नू समय बचवला के फायदा मिल पाई”\nजून 29, 2010 को 7:24 अपराह्न पर\nBAT BAHUT SAHI BA\nkumar saroj कहते हैं:\nजून 29, 2010 को 1:08 पूर्वाह्न पर\ne bhaiya hum ap k bhut bda bhakt bani aur hmre hisab se ap bilkul thik kartani lekin oonhu sbe ke sochi je ap ke fan badan aur je ap ke dekhal chahat badhan..aur agar humar likal ap ke shi lagl t phone kri 08126633356…e hmar no.. h aur ap agar sangeet ke pujari bani t hum ke jarur phone kar b…aur haat jod ke pranam kartani..jaiii ho maii thaway wali..\nजून 28, 2010 को 7:48 अपराह्न पर\nPavan ji,aishe darab ta kaise kam chali.


‘गुलाब थियेटर’ के पोस्ट प्रोडक्शन प्रगति पर – Anjoria\nजफ़र इकबाल फिल्म्स का बैनर तले बनत भोजपुरी फिल्म “गुलाब थियेटर” के पोस्ट प्रोडक्शन मुंबई, म्हाडा के पी.एन.पी. स्टूडियो में तेजी से चल रहल बा.\n“गुलाब थियेटर” एगो अइसन भोजपुरी फिल्म ह जवना में एगो लोक कलाकार के जिनिगी के अक्स देखावल गइल बा. देखावल गइल बा कि जब एगो प्रशिक्षित कलाकार जीवन के यथार्थ-रंगमंच पर चहुँपेला त ओकरा कवना कवना हालात के सामना करे पड़ेला. ई फिल्म गुलाब बाई नाम के एगो थियेटर कलाकार का जिनिगी से प्रेरित बा आ बनारस के ओही मशहूर लोक नृत्यांगना के समर्पितो बा.\nएह फिल्म के कहानी में एगो नाजुक कलानेत्री आ एगो रफ-टफ ट्रक ड्राइवर के प्रेम कहानी बहुते खूबसूरती का साथ पेश करे के कोशिश कइल गइल बा. कुछ दिन पहिले एह फिल्म के 23 दिन के स्टार्ट टू फिनिश शूटिंग बिहार के हाजीपुर आ सोनपुर में करावल गइल रहे.\nनिर्माता मेंहदी हसन, लेखक-निर्देशक कमर हाजीपुरी, कैमरामैन, त्रिलोकी चौधरी, सह-निर्माता गुफरान अहमद नियाज, बबीता रिपु, अलमास अहमद, संगीतकार सी. वनवीर आ सतीश मुन्ना, गीतकार विरेन्द्र पाण्डे आ कमर हाजीपुरी. प्रमुख कलाकार विनय आनंद, कल्पना शाह, सुमीत बाबा, बृजेश त्रिपाठी, विजय खरे, क्षितिज प्रकाश, अर्जुन सिंह, इफ्तख़ार अहमद गुड्डू अउर आइटम गर्ल सीमा सिंह.


नहले पे दहला के ग्रैण्ड फिनाले में कृतिका बनाम आकाश – Anjoria\nनहले पे दहला के ग्रैण्ड फिनाले में कृतिका बनाम आकाश\nApr 30, 2011 आकाश, कृतिका, नहले पे दहला, फाइनल\nभोजपुरिया दर्शकन के चहेता टीवी चैनल महुआ के रियलिटी शो “नहले पे दहला” के ग्रैण्ड फिनाले पहली मई अतवार के साँझ सात बजे से देखावल जाई. एह फिनाले में चहुँपे वाला दु गो सौभाग्यशाली आ प्रतिभा के धनी प्रतिभागी बाड़े इलाहाबाद के कृतिका आ बक्सर के आकाश. एह शो के प्रसारण महुआ टीवी पर होई आ शो के एंकर होखीहें पारितोष आ सुमन. निर्णायक मण्डल में मशहूर लोक गायक गोपाल राय, इंदु सोनाली, आ धनंजय मिश्रा. एह फिनाले के देखे खातिर तइयार रहीं अतवार पहली मई के साँझ सात बजे से.\nडॉ.अब्दुल कलाम कइलन "भोजपुरी सिनेमा के पचास साल" के विमोचन\nPuspa Verma is back from Vishakhapattanam\nOne thought on “नहले पे दहला के ग्रैण्ड फिनाले में कृतिका बनाम आकाश”\nshanki diwan says:\naakash is the winner nahle pe dehla,\nmaine ab tak ek bhi episode nahi dekha hai is show ka\nbut mere dil kahata hai ki aakash hi winner hoga,\naakash ka maine ek hi song hi suna tha jisme use cheque diya tha 42000 ka…\nLeaveaReply to shanki diwan\tCancel reply


गड़खा – टटका खबर\nशनिचर का रात गड़खा सीतलपुर रोड पर बनल बरीसन पुरान रामगढ़ा मिर्जापुर सड़क पुल अचके में भस गइल. शुरू में रेलिंग गिरल आ बाढ़ के पानी का दबाव में गँवे गँवे पूरा पुल भस गइल. गनीमत इहे रहल कि एह सड़क पर बाढ़ के पानी रहला का चलते गाड़ियन के आवाजाही पिछला कई दिन से\nसारण जिला के गड़खा इलाका में जिलकाबाद पिड़ारी का लगे बिचला बांध पर बाढ़ के पानी में नहात ऋरी पिंडारी के एगो सोलह साल के लड़िका मनोहर डूब के मर गइल.


स्वतंत्र भारत के झांकी : भाग – 12 (राज्यन के भाषाई एकीकरण-'अ')\nस्वतंत्र भारत के झांकी : भाग – 12\nFebruary 18, 2021 October 5, 2016 by Gaurav Singh\nअध्याय –2“देश के भीतर मूलभूत एकीकरण -5”\nराज्यन के भाषाई एकीकरण-‘अ’\nअभी तक दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| सामाजिक एकीकरण में हमनी के खासकर आदिवासी समूह के बात कईनी जा| सीरीज के दूसरा अध्याय के अगिला अंक में हमनी के राज्यंन के भाषाई पहचान अउरी एकीकरण के बारे में चर्चा कईल जाई|\nआजादी के ठीक बाद भाषा के आधार प राज्यंन के पुनर्गठन खातिर बात सामने आइल जवन राष्ट्रीय एकता अउरी समेकन के सुनिश्चित कर सके| लगभग अंग्रेजन के भारत प 100 साल राज कईला के बाद अचानक मिलल आजादी के वजह से राज्यंन के सीमा बिना बढ़िया से सारा बिन्दुन के आकलन कईले हड़बड़ी में पार दिहल गईल रहे| भाषाई अउरी सांस्कृतिक आकर्षण प कवनो विशेष चिंता भी व्यक्त ना कईल गईल रहे| चुकी हमनी के एह बात से अवगत बानी जा कि भाषा से समाज के संस्कृति अउरी रितिरिवाज से बहुत गहरा सम्बन्ध रहल बा|\nवास्तविक लोकतंत्र के परिकल्पना तबे कईल जा सकत बा जब ओहिजा के प्रशासनिक व्यवस्था अउरी राजनीती ओहिजे के मात्रभाषा में होखे| चुकी कवनो जगह के स्थानीय भाषा में ओहिजा के समस्या के पूरा बढ़िया तरह से ऊपर चाहुपावल अउरी उपरे से निचे निति के चाहुपावल आसान हो जाला| मातृभाषा में पढाई-लिखाई, प्रशासन, न्यायिक क्रिया तबे संभव बा जब भाषाई आधार प राज्यन के सीमा सुनिश्चित कईल जाव|\nइहे कारण रहल बा कि आजादी से पाहिले ‘राष्ट्रिय आन्दोलन’ खासकर 1919 के बाद जनता के ध्रुवीकरण भाषाई आधार पर ही भईल| कांग्रेस राजनितिक लामबंद करे खातिर मातृभाषा के केंद्र में रखले रहे| एकरा खातिर 1921 में संसोधन करके जतना भी क्षेत्रीय शाखा रही सन सबके भाषाई आधार प पुनर्गठन कईल गईल| तब से कांग्रेस हमेशा से एह बात के कहत आवत रहे अउरी वादा करत आवत रहे कि राज्यन के सीमा के रेखा भाषाई आधार पर ही दोबारा खिचल जाई|\nइहाँ तक कि महात्मा गाँधी के हत्या होखे के कुछ दिन पाहिले महात्मा गाँधी खुद एह प आपन विचार रख गईल रहले| गांधीजी के भी मानना रहे कि प्रांतन के भाषाई आधार प राज्यंन में तब्दील करे के चाही| कुल मिला के एह बात के मान के चलल जात रहे कि देश के आजाद भईला के बाद राज्यंन के सीमा भाषाई आधार प ही तय कईल जाई| लेकिन आजादी के बाद राष्ट्रिय नेतृत्व के सुर बदल गईल रहे| एह विषय प आजाद भारत के नेता लोगन के भीतर बिल्कुल विचार पैदा हो चुकल रहे|\nआजाद भारत में एगो अलग विचार पैदा होखे के भी कारण रहे| हमनी के पहिला अध्याय में भी देखनी जा कि राजा रजवाड़ा के राज्यंन के भारत में एकीकरण कईल कतना मुश्किल काम रहे| सब कुछ अइसन ना रहे जईसन आजादी के पाहिले रहे| भारत-पाकिस्तान के विभाजन बहुत सारा प्रशासनिक, आर्थिक अउरी राजनितिक समस्या पैदा कर चुकल रहे| सबसे बड बात आजादी तुरंत लड़ाई के बाद मिलला के वजह से आर्थिक अउरी क़ानूनी व्यवस्था देश में संकट में रहे| कश्मीर के समस्या के हल आजादी के बादो ना निकल पावल रहे|\nधर्म के आधार प विभाजन एगो हिंसक रूप ले चुकल रहे| देश के व्यवस्था तहस नहस हो चुकल रहे| एह से देश के नेता लोगन के लागत रहे कि ओह समय के सबसे प्राथमिक काम इहे बा देश के एकीकरण अउरी समेकन प बल देवल जाव| लेकिन जवाहर लाल नेहरु ओकरा बादो एह बात के आश्वासन देले रहले की जईसे देश संकट से निकल जाई अउरी सबकुछ सही हो जाई त भाषाई आधार प राज्यन के पुनर्गठन के जवन वादा कांग्रेस कईले रहे उ पूरा होई| एकरा खातिर कुछ साल इन्तजार करे खातिर आवाहन भी कईले रहन|\nओकरा बाद भी प्रश्न ख़त्म ना हो गईल रहे| जनता के बीचे एकर मांग जिन्दा रहे| 1948 में जाके भारत के पुनर्गठन के मांग संविधान सभा में कईल गईल| एकरा खातिर एगो समिति के गठन कईल गईल जवना के नाम रहे ‘लिंगविस्टिक प्रोविंसेस कमीशन’| एह समिति के जिम्मेदारी देल गईल रहे कि भाषाई आधार प देश के पुनर्गठन करे के बारे में जांच पड़ताल करके जानकारी अउरी सलाह देवे| इ समिति जस्टिस एस.के.धर के अध्यक्षता में जांच पड़ताल कईलस| जाँच पड़ताल कईला के बाद दिसम्बर 1948 में एह निष्कर्ष प पहुचल कि देश के एकता के लिहाज से अभी राज्यन के बटवारा भाषाई आधार प कईल उचित नइखे| एह से संविधान सभा अभी निर्णय ना ले पवलस|\nलेकिन लोगन के जेहन में इ सवाल अभियो जिन्दा रहे| खासकर दक्षिण भारत के लोग एह बात के लेके बहुत ज्यादा चिंतित रहे| एह से राजनितिक रूप से इ मुद्दा जिन्दा रहे| बढ़त गरमाहट के ध्यान में राखी के जवाहर लाल नेहरु एगो पासा फेकलन अउरी कांग्रेस के तरफ से एगो अइसन समिति (JVP) के गठन कईले जवना के खुद सदस्य भईले| एह समिति में खुद जवाहर लाल नेहरु, उप प्रधानमंत्री सरदार पटेल अउरी पट्टाभि सितरामइया जईसन लोग शामिल रहे|\nएही तीनो लोगन के नाम प एह समिति के नाम JVP(जवाहरलाल नेहरु, वल्लभभाई पटेल अउरी पट्टाभि सितरामइया) रखाइल| जवाहर लाल नेहरु के इ समिति भी ठीक एस.के.धर समिति के सामानांतर ही रिपोर्ट पेश कईलस| जवना में एकबे फिर एह बात के कहल गईल कि राष्ट्रिय एकता के नजरिया से भाषाई आधार प मान्यता अभी देल उचित ना होई| रिपोर्ट देत समय आंध्र के मांग करे वालू दक्षिण भारत के बरियार नेता टी. प्रकाशन के चिठ्ठी लिखके शांति के अपील कईले अउरी साथे-साथे कुछ साल तक इन्तजार करे के कहले|\nचुकी जवाहर लाल नेहरु के सामने सबसे बड दिक्कत इ रहे कि अगर भाषा के नाम प एको राज्य के मांग के मान लिहल जाई त देश में न जाने कतना मांग उठे लागी| उनकर मानना रहे कि भाषा के आधार प राज्यन के बटवारा देश विभाजन जईसन मुश्किल पैदा कर सकेला| यह स्तिथि से उ भयभीत रहन| एही से कुछ इतिहासकार लोगन के मानना रहे कि नेहरु जी के विचार एकदम बदल चुकल रहे| अलग राज्यन के मांग अउरी उग्र होत चलल जात रहे|\nJVP रिपोर्ट के ख़ास बात इ रहे कि भाषाई आधार प राज्यन के विभाजन के मांग के दस साल तक टाले के बात कईल गईल रहे| एह रिपोर्ट में भी तेलगु लोगन के मांग के जायज ठहरावल गईल रहे| जवाहर लाल नेहरु संविधान सभा में भी एह बात उठा चुकल रहन| लेकिन आन्ध्र के साथे सबसे बड दिक्कत इ रहे कि उ लोग मद्रास(वर्तमान में चेन्नई) के आपन राज्य के राजधानी के रूप में मांग करत रहे| इ मांग भौगोलिक अउरी भाषाई दुनो आधार प अनैतिक रहे|\nएही से जवाहर लाल नेहरु एह रिपोर्ट में एह बात के कहले रहन कि अगर आन्ध्र मद्रास के राजधानी बनावे के सपना छोड़ देता त तमिलनाडु अउरी आँध्रप्रदेश के गठन कईल जा सकत बा| उ समय अइसन समय रहे कि अगर तनिको गलत भईल त देश गृहयुद्ध से गुजरे के परित| तेलगु लोगन के मांग रखे वाला आन्ध्र के लोकप्रिय नेता टी. प्रकाशम एह रिपोर्ट के चलते कांग्रेस पार्टी छोड़ के किसान मजदुर प्रजापार्टी में शामिल हो गईले| उनकर कहना रहे कि बिना मद्रास के आध्र के कल्पना कईसे कईल जा सकेला| जबकी हर एंगल से इनकार इ जिद अनैतिक रहे|\nएह सीरीज “स्वतंत्र भारत के झांकी” के दूसरा अध्याय ‘देश के भीतर मूल भूत एकीकरण’ के अगिला कड़ी में एही विषय ‘राज्यन के भाषाई पहचान के एकीकरण’ में ही आगे अउर सारा बिन्दुन प चर्चा कईल जाई…….\nSee also स्वतंत्र भारत के झांकी : भाग – 31 (आर्थिक क्रांति के दौर)\nस्वतंत्र भारत के झांकी : भाग – 11\nस्वतंत्र भारत के झांकी : भाग – 14


माफिया गिरोहन का खिलाफ आवाज़ उठइहें शिवम तिवारी – Anjoria\nमाफिया गिरोहन का खिलाफ आवाज़ उठइहें शिवम तिवारी\nडी.एस. फिल्म इंटरटेनमेंट के बैनर में बनत भोजपुरी फिलिम ‘घुस के मारब’ में शिवम तिवारी एगो ज़ोरदार एक्शन रोल में नजर अइहें. पुलिस इंसपेक्टर बनल शिवम तिवारी एहसे पहिले फिलिम फौजी ओ में अपना अभिनय के जबरदस्त परिचय दे चुकल बाड़ें.\n‘घुस के मारब’ के शूटिंग पूरा हो गइल बा आ अब एकर पोस्ट प्रोडक्शन के काम ज़ोर धइले बा. शिवम तिवारी के उमेद बा कि ई फिलिम उनुका कैरियर के मील के पत्थर साबित होखी.\nआजाद कुमार आ अर्पिता माली का रोमांस


रैडिसन ब्लू - विकिपीडिया\nरैडिसन ब्लू (रैडिसन SAS) एगो सम्पन्न और पूर्ण सेवा वाला अंतर्राष्ट्रीय होटल चैन ह और इ रैडिसन होटल ब्रांड क अमेरिका के बाहर प्रतिनिधित्व करेला खासकर के यूरोप, अफ्रीका, और एशिया में। एके कार्लसन रेजिडोर होटल ग्रुप संचालित करेला। दिसंबर 2014 की स्थिति की अनुसार, रैडिसन ब्लू दुनिया भर में 287 होटल क 68,270 कमरा की साथ परिचालन करेला और 102 होटल 23,489 कमरा की साथ बनके तैयार होखे वाला बा।\n1960 में रॉयल कोपेनहेगन होटल डेनमार्क में खुलल। जवन की अर्ने जेकब्सन द्वारा SAS अन्तर्राष्ट्रीय होटल खातिर डिजाईन कइल गईल रहे।\nरैडिसन SAS 1994 में तब बनल जब SAS इंटरनेशनल होटल्स (SIH) रैडिसन ब्रांड के साथ यूरोप, मध्य पूर्व और अफ्रीका खातिर एगो एकरी संयुक्त ब्रांडिंग पहल में शामिल भइल।\nसन 2000 में, रेडिसन SAS आपन सौवां होटल खोललस। 2002 में, रेजिडोर SAS होस्पिटलिटी ब्रांड क शुरुआत कइलस। रैडिसन SAS दुनिया भर में 40 से अधिक देश में आपन 150 से अधिक संपत्ति क संचालन करेला। 2006 की आखिर में, रेजिडोर SAS क नांव रेजिडोर होटल ग्रुप भइल, और इ स्टॉकहोल्म स्टॉक एक्सचेंज की जरिए पूंजी जुटावे खातिर सार्वजनिक प्रस्ताव (Intial Public Offering) पेश कइलस।\n2008 में, रेजिडोर होटल ग्रुप की पोर्टफोलियो में कुल 55 देश में 360 से अधिक होटल रहे। जब एकर नांव 2009 में बदलाईल, गॉर्डन मक्कीनन, जवन की रेजिडोर ब्रांड क कार्यकारी उपाध्यक्ष रह न, समझव न की, नांव ब्लू, रेजिडोर क नया नांव ढूंढे खातिर कइल गईल अनुसंधान से पसंद भइल बा जवन की परिचित SAS 'ब्लू बॉक्स’ के बदल दिहले की साथ देखले में एगो अंतरो पैदा करे। नाम ब्लू क जनम परियोजना की शीर्षक के रूप में भइल रहे। लेकिन इ जल्दीए स्पष्ट हो गईल की उपलब्ध विकल्प में से इ चुनाव पूरी तरह से प्राकृतिक रहे। इ छोट बा, आसान बा, इ प्रासंगिक बा और हमनी क एके ए तरह से लागू कइले बानी जा की हमनी की पहचान की साथ इ बिना बहुत ज्यादा ताम झाम कइले बगैर एगो आधुनिकता क एहसास जोड़ ता। 20 नवंबर 2015 के, बामाको, माली में रैडिसन होटल में दुगो इस्लामी बंदूकधारी होटल की 170 मेहमानन के बंधक बना लिहन स और ओमें से 20 गो के मार दिहन स। इ आतंकी हमला अल कायदा की सहयोग से अल मोराबिटन नाम क आतंकी समूह कइले रहे।\nअप्रैल 2016 में, पहिला रैडिसन ब्लू रिसोर्ट क्रेट, ग्रीस में संचालित भइल।\nरैडिसन ब्लू बीच रिसोर्ट, क्रेट मिलाटोस एगो मौजूदा संपत्ति ह, जवन कि 2016 में नवीनीकरण की बाद रैडिसन ब्लू के तहत फेर से खोलाइल। रिसोर्ट द्वीप के पूर्व में स्थित बा, जवन की मछली पकड़े वाला गाँव मिलाटोस और सीसी से घिरल बा।\nसंयुक्त राज्य अमेरिका में विस्तार[संपादन]\nSAS क संयुक्त राज्य अमेरिका में होटल नाहीं रहे। पहिला रैडिसन ब्लू अमेरिका में, रैडिसन ब्लू एक्वा होटल शिकागो शहर की मध्य में एगो गगनचुंबी इमारत में नवम्बर 2011 में खुलल। दूसरा रैडिसन ब्लू, अमेरिका क रैडिसन ब्लू मॉल, उ 15 मार्च, 2013 के खुलल, ब्लूमिंगटन, मिनेसोटा में, और अमेरिका की मॉल से जुड़ल बा। $ 17 मिलियन की खर्च से नवीनीकरण पूरा होखले की बाद, रेडिसन प्लाजा-वारविक होटल न्यू यॉर्क में 2013 में तीसरा रैडिसन ब्लू बन गइल, और रैडिसन ब्लू वारविक होटल फिलाडेल्फिया की तौर पर ओकर पुनः नामकरण भइल।\nमिनियापोलिस क पूर्व रैडिसन प्लाजा होटल क नवीनीकरण क के ओके 2014 में चौथा रैडिसन ब्लू में परिवर्तित क दिहल गइल।\n↑ "Radisson Blu Hotels & Resorts". Rezidor. पहुँचतिथी 2009-02-22.\n↑ "Radisson Blu Hotel Guwahati Rooms". cleartrip.com. पहुँचतिथी6December 2016.\n↑ "Radisson SAS Hotels & Resorts to change their name to Radisson Blu". Rezidor. पहुँचतिथी 2009-02-22.\n"https://bh.wikipedia.org/w/index.php?title=रैडिसन_ब्लू&oldid=584672" से लिहल गइल\nएह पन्ना पर आखिरी बेर संपादन 1 जून 2018 के 18:57 बजे भइल रहल।


प्रतिभा सिंह: फिल्म भाई होखे त भरत नियन का एक दृश्य\nफिल्म भाई होखे त भरत नियन का एक दृश्य\nबाएं से अजय शर्मा, शहनाज़, भरत शर्मा, रानी चटर्जी एवं प्रतिभा सिंह\nR. K. PANDEY said...\nआज बहुत दिन के बाद व्यस्तता से निकल करके राउर प्रोफाइल के पढ़े के मौका मिलल आ एक ही बात मन में उठल एक प्रश्न आ अफ़सोस के रूप में की इतना दिन से काहे ना हम राउर प्रोफाइल के अवलोकन कईनी ? आज जे भावना आ लगाव उमड़ रहल बा आ एकर परिणाम स्वरुप जे हमार ई भावनात्मक अभिव्यक्ति एह ईमेल के माध्यम से अपने भीरी जाए के व्याकुल बा, ई पाहिले काहे ना ? जीवन के व्यस्तता कई बार सकारात्मक पक्ष के भी कवनो अन्हार कोना में समेत कर के बईठ जाला, आज हमरा लाग रहल बा की सच में हमार व्यस्तता एक कला के जीवंत प्रतिमा से मिले में विलम्ब करा देहल. एकरा खातिर हमार अमुक व्यस्तता त क्षमा-याचना ना कर सके लेकिन हम जरुर कर रहल बानी. एह आशा आ विश्वास के साथ की अपने इतना दिन के बाद ई अभिव्यक्ति ईमेल से भेजे खातिर हमरा माफ़ जरुर करब.\nराउर प्रतिभा-पूर्ण प्रोफाइल के अवलोकन कईनी आ कुछ फोटो के भी. संच कहीं त मौका ना मिलल कभी राउर एल्बम सुनी के भा देखे के लेकिन फोटो मात्र ही राउर प्रतिभा के एक पूर्व-कलाकार के समक्ष उजागर आ भावुक करे में सक्षम बा. काहे की स्क्रिप्ट के अनुसार चरित्र के इमानदारी से निभावल ही हमरा समझ से एक कलाकार के सम्पूर्ण जिम्मेवारी होला. आ अपने एह में पूर्णरूपेण सक्षम बानी.\nअपने आइसही बढ़त रहीं कला के मार्ग में ईहे हमार सपरिवार मंगल कामना बा. कोल्कता हमेशा से कलाकार, साहित्यकार आ संगीतकार के गढ़ रहल, ख़ुशी एह बात के बा की आज अपने सभे कोल्कता में भोजपुरी के जीवंत रखले बानी जा. असाम से कल्पना दीदी, कोल्कता से मोहिनी घोष बहिन, ममता जी आ रवुआ भोजपुरी के प्रति लोग के आकर्षित कर रहल बानी आ भोजपुरी के प्रचारित आ प्रसारित कर रहल बानी. एकरा खातिर भोजपुरी समाज के तरफ से अपने सभे के जेतना प्रशंसा करल जाव कम बा.\nअपने सभे के सफलता आ उज्जवल भविष्य खातिर हमेशा प्रार्थना करत राहिला हमनी के, राउर परिवार में ख़ुशी आ सफलता हमेशा बना रहो आ सब कुछ कुशल-मंगल से परिपूर्ण रहो.\nकोल्कता में एही साईट के एक सदस्य श्री सुशिल तिवारी जी एक भव्य सम्मलेन के आयोजन कर रहल बानी २४ जनवरी'२०१० के आ हमार अपने से विनती बा की ओह महत्वपूर्ण सम्मलेन में भाग लेकर के भोजपुरी के एह सम्मलेन के गौरवान्वित करीं. सम्मलेन के विशेस जानकारी खातिर अपने ईमेल करब त हम जरुर सुशिल भाई के संपर्क करे खातिर अपने के उनकर मोबाइल नंबर देब. ई सम्मलेन के उद्देश्य बा सभे भोजपुरिया के एक मंच पर लावे के प्रयास जेह से भोजपुरी बिखरो मत बल्कि एकजुट हो जाओ कोल्कता में.\nविशेष अगिला ईमेल में.\nemail -- rkp_lucknow@rediffmail.com\nmobile -- 9335020300


26. डॉ सोनी पाण्डेय जी के 2गो कबिता (50, 51) - माईभाखा कबितई प्रतियोगिता\n1. हमार अपराध.... हम लिख देलीं\nइनकर और तोहार बात...\nजइसे टभके ला पाकल घाव\nटभके लागिलां तोहके... जइसे बिख से बिखियाइल\nनागिन लोटे ले\nजइसे धरती पर खड़बड़ाला\nसुखल पात पतझड़ के\nजइसे बिन बरखा किरसी सुखाले\nजानीलां ..... पर लिखले से\nहमके ओतने पिरित है\nजेतना तोहके हमरी देंह से\nतू तोपत चल बना के नियम /कानून\nहम लिख के उघारब\nजान के कि लिखल हमार\nतोहरी दुनिया में सबसे बड़ अपराध ह....।\n2. जांत..... हमरी ओसारी में\nकरियांह ले माटी में गाड़ल जांत\nओतने अज़र अउर अमर ह\nजेतन अंगना में\nकुहूकत - गावत\nतुलसी । एगो जांत अपनी छाती में\nपीसे ली कुहूक -कुहूक बेदन\nकि बेदना क दाग छूटत ना छूटेला\nचाहे छूटे बाबा क देस\nचाहे मिले सजना रंगरेज... एगो जांत करेजा में\nकि दुवार से कबो ना आइल घाम\nनिहारे सउरी क बेदन\nकि दुवारे से कबो ना आइल पढ़ेके\nमेहरारुन क नेह\nकि दुवार से कबो ना आइल गावेके\nसावन आपन हरियर गीत\nमेहरारुन की अन्हेरी कोठरी में भितरी... जांत जानेल /पहिचाने ला\nभोरे गावत कोरस में जंतसार क सार\nजानेल मेहरारुन के रोवन क हूक\nचीन्ह लेला पैर के चाप क रोवल आ हँस…\n25. सतीश मापतपुरी जी के 3गो कबिता (47, 48, 49) - माईभाखा कबितई प्रतियोगिता\n1. देसवा सोन के चिरइयाँ\nदेसवा सोन के चिरइयाँ एकर मान रखिहऽ . कवनो आवे ना बहेलिया धियान रखिहऽ . पंजरा ना सटे दुसमन दुर तक खदेड़ीहऽ . हाथ जे उठावे ओकर पँखुरा कबरीहऽ . देस बदे मुट्ठी में परान रखिहऽ . कवनो आवे ना बहेलिया धियान रखिहऽ . आँख जे तरेरे ओकर ढेंढ़र नीकलिहऽ . करे जे गद्दारी देस से चिउंटी जस मसलिहऽ . मन में जय जवान - जय किसान रखिहऽ . कवनो आवे ना बहेलिया धियान रखिहऽ . देस आपन आबरू ह देस आपन सान ह . देस गुरुग्रंथ, गीता , बाइबिल , कुरान ह . संख के अवाज में अजान रखिहऽ . कवनो आवे ना बहेलिया धियान रखिहऽ . देसवा सोन के चिरइयाँ एकर मान रखिहऽ .\n2. इ सुरतिया के अंखिया से देखल करीं\nइ सुरतिया के अंखिया से देखल करीं .\nइ नज़र में बसाइब त का फ़ायदा .\nहमरी बतिया से छतिया जुडावल करीं .\nइ करेजा लगाइब त का फायदा .\nरउवा होंठवा के हरदम हँसी ही मिले .\nबस खुसी ही सनम हर कदम पे मिले .\nहमरा दिल पे सदा राज रउरे रही .\n24. जगदीश खेतान जी के दुगो कबिता (45, 46) - माईभाखा कबितई प्रतियोगिता\nका ईहे कहाई मंहगाई। तनी बतलईब मंहगू भाई।।\nदादा जब हमरे पढत रहें खुद अपने मुंह से कहत रहें। खडिया दवात मे घोर घोर पटरी पर अक्षर गढत रहें। अब उनके पोतन के देहीं बा कोट पैंट और नेकटाई।। का ईहे कहाई मंहगाई। तनी बतलईब मंहगू भाई।।\nजे के न जूरत रहल भगई ऊ खाता रोज पान मगही। जूता बाटा के पहिनत बा जे घूमत रहल बिना पनही।। अईलं जब पूत सऊदीया से का खूब भईल हाई फाई।। का ईहे कहाई मंहगाई । तनी बतलईब मंहगू भाई।।\nजे सतुआ भूजा के तरसे जे जोतत रहल खेत हर से। कोईलरी गईल रहलं एक बेर सौ रूपया करजा ले हमसे।। ऊ ड्राइवर अब रखले बान ट्रेक्टर से होता जोताई।। का ईहे कहाई मंहगाई। तनी बतलईब मंहगू भाई।।\nनलका के पानी करछावे अब मिनरल वाटर आवता। मट्ठा महिया अब के पूछे। पेप्सी कोला अब भावता।। एक पसर दूध जे के न जूरे ऊ काटे मक्खन मलाई ।। का ईहे कहाई मंहगाई । तनी बतलईब मंहगू भाई ।।\nजे चढल न कब्बो रेली मे जेक…\n23. प्रिस रितुराज दूबे जी के दुगो कबिता (43, 44) - माईभाखा कबितई प्रतियोगिता\n1. उनकर आहट\nछन छन छनके आहट सुन के मन गचके जाने कवन राहे अहिये एहे सोच के मन खटके । आदत अईसन उनकर भईल बिना सोचे मन तरसे नासा केतना नसीला होला देख के उनके अईसन सूझे। अंग अंग के अईसन रचना लागे फुरसत में रहले राम तनिको हमनियो पर रहित धयान लिहती हजार नैना हथिया। कारी कजरा मदहोस बा कईले चाल त बा पागल बनवले हाथ के मेहदी के करामत सुनS सुनरता प बा चार चान लगवले। कमर कमानी पातर छितर चिकन बा चाम हो माछी बइठत छिछ्लत जाले काबू में ना होला ओकर देह हो। माई बाप के धन्यबाद करS अईसन जन्मवले चान हो देख के अखिया टकटकी लगावे छोड़ जाला देह के साथ हो। गजब के गोराई देख के अंग अंग होजाला छितराय हो बनठन के निकलेली अईसे पगला जाले नैना हाजार हो । पायल छनके चूड़ी खनके\n22. आदित्य प्रकाश अनोखा जी के दुगो कबिता (41, 42) - माईभाखा कबितई प्रतियोगिता\n1. ई जे बिहार ह\nई जे बिहार ह बौद्ध के विहार ह महावीर के प्यार ह गुरु गोविंद के दुलार ह ई जे बिहार ह।\nसिता के जनम स्थान ह चाणक्य के सम्मान ह असोक के प्राण ह नालन्दा के ज्ञान ह मेगास्थनीज,व्हेन सांग, आइल इंहा फाहियान ह ई जे बिहार ह।\nकुंअर के तलवार ह जेपी के ललकार ह गांधी के हुंकार ह राष्ट्रपति के दुआर ह ई जे बिहार ह।\nमहेन्दर मिसिर के गान ह पुरबिया पहचान ह भिखारी ठाकुर के रचना ह बिदेसिया के संरचना ह विद्यापति के भाषा ह लोकभाषा में आसा ह ई जे बिहार ह।\nआर्यभट्ट ह, रामानुजन ह गणित के रास्ता बहुते सुगम ह मेहनत कस, मेधावी के होड़ ह आईएएस-आईपीएस, डॉक्टर-इंजीनियर से खूब भइल सिंगार ह इहे आपन बिहार ह।।\n2. हम बुझिले\nहम देखिले हम सुनीले हम बुझिले हम समझिले, आपन गउँआ, आपन नगरिया लोगवा काहे छोड़$ता, सहर से नाता जोड़त जोड़त अंगना काहे भोर$ता।\nहम सहिले हम भोगीले हम जीहिले हम मरीले, समय बेचके पइसा खातिर् घर छोड़के रोये खातिर सारी उमरिया सहर में जागीके गऊंआ में एक दिन सुते खातिर।\nहम पाइले हम खोईले हम हंसीले हम रोइले हाँथ में दू चार ढेबुआ लेके डेरा पंहुची-ला हम जब, सहर के छत निहारत निहारत इयाद अंगना के आवे जब\nहम चलीले हम दउड़िले हम भागिले हम रुकीले गरमी, जाड़ा आउर बरसात भ…\n21. अनिल कुमार जी के दुगो कबिता (39, 40) - माईभाखा कबितई प्रतियोगिता\n1. माई तोहरा सेवा से बढके ना कवनो संस्कार बाउवे\nतोहरा अचरा मे माई सगरो जहान बाउवे तुही सब अन- धन तुही भगवान हो\nतोहरा से बढके ना कुछ येही जहान हो\nतोहरा चरण धुली मे माई गंगा नहान बाउवे\nतोहरा अचरा मे माई सगरो जहान बाउवे भुखे रह माई बबुआ के खिलावेलु\nअचरा के बेनिया बनाइ डोलावेलु\nतोहरा खातिर माई हरदम बबुआ नदान बाउवे\nतोहरा अचरा मे माई सगरो जहान बाउवे बनल रहे सर पर माई तोहार आशिस हो\nकही नाही झुके तोहरा बेटा के शिष हो\nतोहरा से बढके जग मे ना केहु महान बाउवे\nतोहरा अचरा मे माई सगरो जहान बाउवे\n2. बदरा से अर्जी (कबिता)\nअब बरस जा बदरा बहार\nहम अरजी करीले तोहार नाही त लागी सबके हइया\nघास-फुस मिले ना दइया\nबथानी भुखे बछडा के मइया\nबछडा के भी तोहसे पुकार\nअब बरस जा बदरा बहार तोहरा से ना केहु बा खास\nसारा जन के तोहसे बा आस\nबुझा द तु धरती के प्यास\nबन धटा -धनघोर अन्हार\nअब बरस जा बदरा बहार सुखा देहलस फसल के मार\nघर मे बिया बेटी कुआर\nकइसे होइ ओकर शादी\nसर पर महाजन के बा कर्जा भारी\nपाव पडी बिनती करी हजारो बार\nअनिल कुमार गॉव- बडहरा\nजिला- गोपालगंज, बिहार\n20. चंद्रशेखर प्रसाद जी के दुगो कबिता (37, 38) - माईभाखा कबितई प्रतियोगिता\n1. लागत बा दहेज अब........\nदुलहिन बनि के अइनी पापा, रहि बिरहिन बनि के माई, लागताs दहेज अब हमरा के खाई, लागताs दहेज अब हमरा के खाई, चार दिन से भुखाइल भइया,पानी बिना हूटकी, पापी कसाइयन से बचाव चाचा कर कुछ चटकी, ससुई के चाल हमरा लागता भयावन, एकहगो बात के दे तिया धिरावन, कहियो ना कहियो देख लागता हमके जराई, लागता दहेज अब हमरा के खाई, लागता दहेज अब हमरा के खाई, ससुरा छीन लेले बा सब गहना गुरिया, हर बतिये में देवरा ताने गरदन पर छुरिया, जब मन करे ननदी झोटा ध के मारे, बचा ल हो बाबा बानी मउगत के दुआरे, जनम के साथी बलमुआ बनल बा कसाई, लगता दहेज अब हमरा के खाइ, लागता दहेज अब हमरा के खाई, दुलहिन बन के अइनी पापा, रहि बिरहिन बनि के माई, लागत बा दहेज अब हमरा के खाई, लागत दहेज अब हमरा के खाई,\n2. रऊरा बानी परदेस पिया.....\nराऊरा बानी परदेस पिया ऐइजा चांद निकलल बा, कहिया से मुरझाईल चेहरा, आज हमार खिलल बा, राऊरा बानी परदेस पिया,,,,,, आज हमहू सजल बानी,सगरी सोलहो सिंगार में, रतिया हमार बीते तमाम रउरे इंतज़ार में, हमहू अकेला,चाँद अकेला,रउवो अकेला बानी जी, राऊरा बिरह में बानी पागल, बात सांचे जानी जी, राऊरा बानी परदेस …\n13. कन्हैया प्रसाद तिवारी "रसिक" जी के एगो अउर कबिता (36) - माईभाखा कबितई प्रतियोगिता\nभईया हम हईं ठेठ बिहारी\nभईया हम हईं ठेठ बिहारी रसिक नाम गुरु दिहले बानी मंत्र हमार हऽ रसगर बानी (वाणी) हथडीहाँ के हईं निवासी जय भोले बाबा अविनाशी जिला ह रोहतास ठिकाना दावथ पड़ेला गाँव के थाना फौज में बितल बत्तीस साल मन से भारत माँ के लाल जांगर में भोजपुरिया खून कविता के बिन जियल सून अबही बा निवास बैंगलोर बहेला माई खातिर लोर\nमानव हईं मानव से प्यार करीला मानवता खाति सोच विचार करीला रसिक नाम धराइल रसगर बोले से उदास लो के उदासी निःसार करीला --------------------------\nपरिचय:- नाम- कन्हैया प्रसाद तिवारी " रसिक " ग्राम- हथडीहाँ पोस्ट- सकरी रामनगर (हसन बाजार) जिला- रोहतास हम भारतीय वायु सेना के वारंट आॅफिसर पद से रिटायर फौजी बानी । बैंगलोर में पुरा परिवार साथे रहेला हिन्दी , अंग्रेजी आ भोजपुरी में कविता लिखल हमार शौक हऽ फिलहाल हम भोजपुरी कविता के प्रति समर्पित बानी --------------------------------\n19. योगेन्द्र शर्मा जी के दुगो कबिता (34, 35) - माईभाखा कबितई प्रतियोगिता\n1. स्वार्थ के हव तराजू.........!\nअब प्यार में उ मिठाई कहाँ जोर जबरी नदारत ढिठाई कहाँ स्वार्थ के हव तराजू सबै हाँथ में साँच मजगूत रिश्ता जोखाई कहाँ।\nपूछत जमीं आज गोकुल के हव प्यार के बाँसुरी अब सुनाई कहाँ राह खोजत धधाला हिया आज भी राधा रानी हेराईल कन्हाई कहाँ।\nकहाँ बा भरत अब मिलैं राम कहँवा लखन लाल जईसन उ भाई कहाँ कौशल्या नियर त अबो माई बाटीं मगर पूत में उ रघुराई कहाँ।\n26. डॉ सोनी पाण्डेय जी के 2गो कबिता (50, 51) - माई...\n25. सतीश मापतपुरी जी के 3गो कबिता (47, 48, 49) - म...\n24. जगदीश खेतान जी के दुगो कबिता (45, 46) - माईभाख...\n23. प्रिस रितुराज दूबे जी के दुगो कबिता (43, 44) -...\n22. आदित्य प्रकाश अनोखा जी के दुगो कबिता (41, 42) ...\n21. अनिल कुमार जी के दुगो कबिता (39, 40) - माईभाख...\n20. चंद्रशेखर प्रसाद जी के दुगो कबिता (37, 38) - ...\n13. कन्हैया प्रसाद तिवारी "रसिक" जी के एगो अउर कबि...\n19. योगेन्द्र शर्मा जी के दुगो कबिता (34, 35) - मा...\n18. कुन्दन सिंह जी के तीनगो कबिता (32, 33, 90) - म...\n17. रितेश कुमार सिंह जी के एगो कबिता (31, 89) - मा...\n16. रत्नेश चंचल जी के दुगो कबिता (28, 29) - माईभाख...\n8. दिलीप पैणाली जी के एगो अउर कबिता-गीत (27) - माई...\n15. प्रतिक तिवारी जी के दु गो कबिता (25, 26) - माई...\n14. डॉ कौशलेंद्र जी के दु गो कबिता (23, 24) - माईभ...\n13.कन्हैया प्रसाद तिवारी जी के दु गो कबिता (19, 20...\n12. राजेश सिंह जी के एगो कबिता (18) - माईभाखा कहान...\n11. डॉ हरेश्वर राय जी के दुगो कबिता (16, 17) - माई...\n10. विनोद गिरी जी के दुगो कबिता (15, 22) - माईभाखा...\n9. तरुण कैलाश जी के दुगो कबिता (13, 14) - माईभाखा ...\n8. दिलीप पाण्डेय "पैणाली" जी के दुगो कबिता (12,21)...\n7. राजेश कुमार विश्वकर्माजी के एगो कबिता (11) - मा...\n6. अरविंद कुमार तिवारीजी के दुगो अवधी-भोजपुरी कबित...\n5. गणेश नाथ तिवारी जी के दुगो कबिता (8, 9) - माईभा...\n4. जियाउल हक जी के दुगो कबिता (6,7) - माईभाखा कबित...\nमाईभाखा कहानी लेखन प्रतियोगिता की तीनू जीतल प्रतिभ...\n2. राश बिहारी जी के दूसरी कबिता (5) - माईभाखा कबित...\n3. आलोक सम्राट जी के दुगो कबिता (3,4) - माईभाखा कब...\n2. राश बिहारी जी के 1गो कबिता (2) - माईभाखा कबितई ...\n1. पंकज यादवजी के दुगो कबिता (1, 58) - माईभाखा कबि...\nसुनतानी जीं - माईभाखा कबितई प्रतियोगिता घोसित हो ग...\nअब कवितई (कविता प्रतियोगिता) के भाँजा\nमाईभाखा कहानी लेखन प्रतियोगिता-1 के परिनाम घोसित\nमाईभाखा कहानी लेखन प्रतियोगिता


टटका खबर, शुक, २४ फरवरी २०१२ – टटका खबर\nआजु विधानसभा में साल बारह तेरह के बजट पेश कइले उपमुख्य आ वित्त मंत्री सुशील कुमार मोदी. बजट में अठाईस सौ करोड़ के योजना खर्च के प्रस्ताव बा.\nकंकड़बाग में सड़क बनावे का दौरान बिजली के करंट से मरे वाला दु गो लड़िकन के परिवार के डेढ़ डेढ़ लाख रुपिया मुआवजा दिहल जाई.\nपश्चिम चंपारण में कुछ साल पहिले पंजाब के एगो इंजीनियर के अपहरण आ हत्या का मामिला में अदालत दू जने के फाँसी आ पाँच जने के उमिर कैद के सजा सुनवलसि.\nपटना हाई कोर्ट आदेश सुनवलसि कि आंगनबाड़ी सहायिका सरकारी कर्मचारी ना हई एहसे ओह लोग के सरकारी कर्मचारियन के तरह सुविधा ना दिहल जा सके.\nहज करे जाये वाला लोग के आजु से आवेदन पत्र दिहल जाए लागल बा. एकरा खातिर कवनो शुल्क नइखे लिहल जात.\nकेन्द्र सरकार बिहार में नक्सली गतिविधियन से निपटे खातिर ८५ गो थाना खोले के मंजूरी दिहले बा. बिहार पहिलका राज्य ह जवना में अतना थाना खोले के मंजूरी मिलल बा. एकरा खातिर धन के आंवटनो कर दिहल गइल बा. बिहार में पहिले से ३७४ गो थाना बाड़ी सँ.\nपाँचवा दौर के मतदान काल्हु शांति से हो गइल. एह दौर में उनसठ फीसदी मतदान के खबर बा. अधिका मतदान के सगरी पार्टी आपन वोट बतावत बाड़े\nयूपी के एनआरएचएम घोटाला मामिला में आजु सीबीआई बाइस गो जिला में छापा मरलसि. नया आरोप पत्र में बहुते डाक्टरन आ दवा सप्लायरन के नाम शामिल कइल गइल बा.\nपहिला बेर सांसद चुनाइल आ गृहमंत्रालय से जुड़ल संसदीय समिति के सदस्य भाजपा सांसद नाटूभाई गोमनभाई पटेल के परिसर पर सीबीआई छापा मरलसि. उनुका पर मालूम आमदनी से बेसी के संपत्ति बिटोरे के आरोप बा.\nयेदियुरप्पा के धमकी नकारत भाजपा अध्यक्ष नितिन गडकरी कहलन कि उनुका के मुख्यमंत्री ना बनावल जाई. हँ पार्टी में कवनो पद दिहल जा सकेला.\nसुप्रीम कोर्ट गुजरात सरकार से पूछलसि कि साल २००२ से २००६ का बीच भइल पुलिस मुठभेड़न में मराइल २२ लोग के मौत के जाँच करे वाली समिति के नया अध्यक्ष बनावे से पहिले कोर्ट से काहे ना पूछल गइल.जबकि ओकरे आदेश पर समिति बनावल गइल रहे.\nइटली के जब्त जहाज एनरिका लेक्सी के बैलिस्टिक जांच खातिर कोच्चि बंदरगाह का जेटी में ले आवल गइल बा. जहाज पर हथियार के तलाशी का दौरान इटली सरकार के प्रतिनिधि मौजूद रह सकेले.\nमध्यप्रदेश के भिंड जिला में आजु दुपहरिया भारतीय वायुसेना के एगो मिराज – २००० लड़ाकू विमान दुर्घटनाग्रस्त हो गइल. दुनु पायलट सुरक्षित निकल गइले.\nजम्मू-कश्मीर के बांदीपुरा आ गांदरबल में बर्फ के चट्टान घसकला से मरे वालन के गिनिती बीस पार हो गइल बा. दू गो सैनिक चौकी के नुकसान भइल बा. शहीद होखे वालन में बीस गो सैनिक आ पाँच हो जूनियर कमीशन अधिकारी रहले.\nअल्पसंख्यक आरक्षण पर केन्द्रीय मंत्री बेनी प्रसाद वर्मा का खिलाफ चुनाव आयोग अब २७ फरवरी के सुनवाई करी.\nभारत आ बांग्लादेश का बीच गृह मंत्री स्तर के दूसरका दौर के बातचीत आजु दिल्ली में होखी.\nपाकिस्तान में एगो थाना पर बम से हमला होखला का चलते नाहियो त तीन गो तीन पुलिस अधिकारी मारल गइले आ सात गो पुलिसकर्मी घवाहिल हो गइले.\nभारत के कहना बा कि सोमालिया में अइसन माहौल बने कि ओहिजा के लोग अपना भाग्य के फैसला खुदे कर सकसु. भारत चाहत बा कि ओहिजा स्थिरता आवे.\n६० गो देश आ अंतर्राष्ट्रीय एजेंसियों के समूह आज ट्यूनिस में बइठक करत बावे जवना में सीरिया सरकार से विरोधियों पर कार्रवाई तुरते रोके के कहल जाई.\nऑस्ट्रेलिया के विदेश मंत्री रहल केविन रड्ड कहले बाड़न कि ऊ लेबर पार्टी के नेतृत्व खातिर सोमार के होखे वाला मतदान में प्रधानमंत्री जूलिया गिलार्ड के चुनौती दीहें. रड्ड बुध का दिने विदेश मंत्री पद से अचके में इस्तीफा दे दिहले रहले.\nबिहार में होखत मैट्रिक परीक्षा में काल्हुओ सैकड़ो लोग के कदाचार का मामिला में गिरफ्तार कर लिहल गंइल. सिवान आ रोहतास में सात सात गो परीक्षार्थियन के निष्कासित कर दिहल गइल.\nबिहार में अनुसूचित जाति, जनजाति आ अतिपिछड़ा वर्ग के सगरी विद्यार्थियन के वजीफा देबे के एलान कइलसि बिहार सरकार.\nएशियाई बाजारन में आजु कच्चा तेल महंगा हो गइल.\nशेयर बाजार में आजु लगातार तिसरका दिने गिरावट के रुख रहल आ सूचकांक १५५ अंक गिर के बंद भइल.\nदुबई ओपन टेनिस चेम्पियनशिप के महिला डबल्स में आज भारत की सानिया मिर्जा आ रूस के एलेना वेस्नीना का मुकाबला होखे वाला बा.\nतिकोनिया एकदिना में आजु ऑस्ट्रेलिया श्रीलंका से तीन विकेट से हार गइल. २८१ रन बनावे खातिर खेलत श्रीलंका सात विकेट का नुकसान पर २८३ रन बना लिहलसि.\nओलिम्पिक हाकी क्वालिफायर मैच में आजु भारत आपन आखिरी लीग मैच पौलेंड से खेली. भारत के फाइनल में चहुँपल तय बा.


नीतीश कुमार - विकिपीडिया\nई लेख कौनो हाल के घटना से परभावित हो सके ला। एह लेख में दिहल जानकारी घटना के प्रगति अनुसार तेजी से बदल सके ला। अइसन भी हो सके ला कि सुरुआती समाचार आधारित जानकारी बिस्वास जोग न होखे। एह लेख के अंतिम अपडेट सभसे ताजा जानकारी ना बतावत होखे इहो संभव बा। (जानीं कि ई टैग कब हटावल जा सके ला)\n22 नवंबर 1999 –3मार्च 2000\n13 अक्टूबर 1999 – 22 नवंबर 1999\n(1951-03-01) 1 मार्च 1951 (उमिर 70)\nमंजू कुमारी सिन्हा\nनीतिश कुमार भारत देस के बिहार राज्य के मुख्यमंत्री (दावेदार) बाने। खबर बा कि 27 जुलाई के सबेरे 10 बजे इनके बिहार के 22वाँ मुख्यमंत्री के रूप में सपथ दियावल गइल। एकरा पहिले नीतीश कुमार साल 2005 से 2014 ले आ दूसरी बेर 2015 से 2017 ले बिहार के मुख्यमंत्री रहलें आ 26 जुलाई 2017 के अपना पद से इस्थीपा दे दिहले रहलें।\nनीतीश कुमार जनता दल (युनाइटेड) के नेता हवें। राजनीति में नीतीश के पृष्ठभूमि समाजवादी नेता के रूप में बा। अपना पहिले के मुख्यमंत्री काल में इनके समाजवादी नीति के तहत 100,000 इस्कूल मास्टरन के भर्ती, प्राथमिक स्वास्थ्य केंद्र पर डाक्टरन के उपस्थिति आ काम कइल सुनिश्चित कइल, गाँवन के बिद्युतीकरण, सड़क निर्माण, जनाना निरक्षरता के कम कइल, अपराध कम कइल आ औसत बिहारी ब्यक्ति के आमदनी में बढ़ती ले आइल कुछ मुख्य उपलब्धी गिनावल जाला। इनका मुख्यमंत्री काल में बिहार के क्यूमुलेटिव जीडीपी बढ़ती अन्य राज्यन के तुलना में सभसे ढेर रहल बा।\n17 मई 2014 के मुख्यमंत्री पद से इस्थीपा दे दिहलें, एकर कारण 2014 आम चुनाव में इनके पार्टी के ख़राब परदर्शन रहल, आ इनके बाद जीतन राम माँझी मुख्यमंत्री बनलें। हालाँकि, फरवरी 2015 में दोबारा एह पद पर लवटलें जब बिहार में राजनीतिक संकट के स्थिति बन गइल रहे आ राज्य चुनाव (नवंबर) 2015 में जीतलें। 10 अप्रैल 2016 के इनके पार्टी क राष्ट्रीय अध्यक्ष चुनल गइल। भाबिस्य में, 2019में होखे वाला चुनाव में इनके कई लोग परधानमंत्री पद के जोग कैंडीडेट मानल जेह में लालू प्रसाद यादव आ तेजस्वी यादव भी सामिल रहल हालाँकि, नीतीश एह दावेदारी से इनकार कइलें।\n26 जुलाई 2017 के फिर से बिहार के मुख्यमंत्री पद से इस्थीपा दे दिहलें, कारण एह महागठबंधन के हिस्सा आ उपमुख्यमंत्री तेजस्वी यादव के के खिलाफ सीबीआइ द्वारा दायर ऍफ़आईआर के बाद उपजल घटनाक्रम रहल। इस्थीपा के कुछे घंटा बाद एनडीए ज्वाइन क लिहलें आ राज्यपाल से मिल के सरकार बनावे के दावेदारी रखलें, अगिला दिने फिर से पद के सपथ लिहलें।\n2 अवार्ड आ पहिचान\nनीतीश कुमार के जनम बिहार के नालंदा जिला के हरनउत (कलियाँबीघा) में कबिराज रामलखन सिंह आ परमेश्वरी देवी के घरे भइल। इनके बाबूजी स्वतंत्रता सेनानी रहलें आ गाँधीवादी नेता आ आधुनिक बिहार के निर्माता मानल जाए वाला "बिहार विभूती" अनुग्रह नारायण सिंह के करीबी रहलें। नीतीश कुमार 1972 में बिहार कॉलेज ऑफ इंजीनियरिंग से इलेक्ट्रिकल इंजीनियरी में डिग्री लिहलें पढ़ाई के बाद ऊ बिहार राज्य बिद्युत निगम में आधा-अधूरा मन से नौकरी ज्वाइन कइलेन आ बाद में राजनीति में उतर गइलें।\nअवार्ड आ पहिचान[संपादन करीं]\nअणुव्रत सम्मान, श्वेतांबर तेरापंथ महासभा (जैन संस्था) द्वारा, बिहार में शराबबंदी लागू करे खातिर, 2017\nजेपी मेमोरियल अवार्ड, नागपुर मानव मंदिर, 2013\nफॉरेन पॉलिसी मैगजीन के टॉप 100 बैस्विक चिंतक लोग में 77वाँ नमर पर, 2012.\n↑ "Grand comeback for 'Sushasan Babu'". The Statesman. 8 नवंबर 2015. पहुँचतिथी 12 सितंबर 2016.\n↑ अखिलेश सिंह. "JD(U) picks 'vikas purush' Nitish Kumar as party president". दि टाइम्स ऑफ इंडिया. पहुँचतिथी 26 अप्रैल 2017.\n↑ Nayear Azad and Animesh Singh (8 November 2015). "Opinion: Why Modi's vikas paled before vikas purush Nitish". Deccan Chronicle. पटना. पहुँचतिथी 26 अप्रैल 2017.\n↑ "Nitish Kumar: Bihar's 'Mr Clean' who humbled Narendra Modi". Indo-Asian News Service. पटना: The Free Press Journal. 20 नवंबर 2015. पहुँचतिथी 27 अप्रैल 2017.\n↑ Nirmala Ganapathy (16 November 2015). "Mr Clean's tie-up with graft-tainted politician wipes out BJP in Bihar polls". The Straits Times. पहुँचतिथी 27 April 2017.\n↑ "The Man Who Thrashed Mai-Baap Sarkar". Outlook. 16 जनवरी 2012. पहुँचतिथी 12 सितंबर 2016.\n↑ "सुबह 10 बजे शपथ लेंगे नीतीश कुमार". बीबीसी हिंदी. 26 जुलाई 2017. पहुँचतिथी 27 जुलाई 2017. Unknown parameter |trans_title= ignored (मदद)\n↑ "नीतीश कुमार का बिहार के मुख्यमंत्री पद से इस्तीफ़ा". बीबीसी हिंदी. 26 जुलाई 2017. पहुँचतिथी 27 जुलाई 2017.\n↑ "Nitish Kumar's development agenda makes waves in Bihar". Lok Sabha Elections 2009. सिफ़ी न्यूज. 1 मई 2009. पहुँचतिथी 26 May 2009.\n↑ Antholis, William (22 अक्टूबर 2013). "New Players on the World Stage: Chinese Provinces and Indian States". Brookings Institution. पहुँचतिथी 12 नवंबर 2015.\n↑ "Nitish Kumar returns as Bihar CM". ABP News.\n↑ "Nitish Ji more capable than modi".\n↑ "Nitish will be next PM".\n↑ "JDU delegates want Nitish Kumar as next PM".\n↑ "Nitish Kumar resigns as Bihar Chief Minister, says had become 'difficult for me to work'". The Indian Express (English में). 26 जुलाई 2017. पहुँचतिथी 27 जुलाई 2017.\n↑ "Live updates: Nitish Kumar resigns as Bihar CM; Modi welcomes decision". The Hindu (English में). पहुँचतिथी 26 जुलाई 2017.\n↑ Bihar is run byapeasant Kurmi (Nitish Kumar) Archived 24 August 2011[Date mismatch]वेबैक मशीन पर .\n↑ "NATIONAL / NEW DELHI : Nitish Kumar entered politics witha'wound', claims book". Chennai, India: The Hindu. 25 जून 2012. पहुँचतिथी 17 सितंबर 2012.\n↑ "New land at Bihta for NIT- DM announces plot for tech institute campus".\n↑ Nitish's brief biography\n↑ "I dream of the old glory days of Bihar". दि टाइम्स ऑफ इंडिया.\n↑ "Nitish Kumar in Foreign Policy's top 100 global thinkers". indiatoday.intoday.in. पहुँचतिथी 14 June 2016.\n↑ Our Bureau. "Business Line : Industry & Economy / Economy : XLRI to fete Nitish Kumar". Thehindubusinessline.com. पहुँचतिथी 17 September 2012.\n↑ "MSN Indian Of The Year: Nitish Kumar". News.in.msn.com. 20 December 2010. पहुँचतिथी 17 September 2012.\n↑ NDTV Indian of the Year: The winners (18 February 2011). "NDTV Indian of the Year: The winners". NDTV.com. पहुँचतिथी 17 September 2012.\n↑ "News " Videos". NDTV. पहुँचतिथी 2012-09-17.\n↑ "Features". दि टाइम्स ऑफ इंडिया. India. 25 August 2009.\n↑ "Awards galore for Nitish". दि टाइम्स ऑफ इंडिया. India. 24 December 2010.\nविकिमीडिया कॉमंस पर संबंधित मीडिया Nitish Kumar पर मौजूद बा।\nनीतीश कुमार ट्विटर पर\nनीतीश कुमार फेसबुक पर\nबिहार सरकार के वेबसाइट पर जीवनी\n24 नवंबर 2005 – 17 मई 2014 इनके बाद\nजीतन राम माँझी बिहार के मुख्यमंत्री\n22 फरवरी 2015 – 26 जुलाई 2017 इनके बाद\nआइ॰एस॰एन॰टी॰: 0000 0001 1520 5111\n"https://bh.wikipedia.org/w/index.php?title=नीतीश_कुमार&oldid=693438" से लिहल गइल\n1951 में जनम\nट्विटर प्रयोगकर्तानाँव विकिडेटा पर सेम बा\nएह पन्ना पर आखिरी बेर संपादन 13 मई 2021 के 03:50 बजे भइल रहल।


काम तलाश कर रहीं उर्वशी रौतेला को मिली बड़ी फिल्म, जॉन अब्राहम संग करेंगी काम ! | e24Bollywood\nकाम तलाश कर रहीं उर्वशी रौतेला को मिली बड़ी फिल्म, जॉन अब्राहम संग करेंगी काम !\nHome काम तलाश कर रहीं उर्वशी रौतेला को मिली ब...\nJan. 13, 2019, 2:28 p.m.


बाढ़, सुखाड़ आ अकाल के चपेट में भोजपुरी वाला इलाका हर साल आवेला, फेर भी इहां के लोकजीवन में मधुरता के कमी ना होला. जनम -जीवन आ जीवन के बाद भी, हर मौका खातिर गीत आ उत्सव के येह समाज में विधान बा. एकरा यही रंग से विद्यापति जी भी प्रभावित रहनी है. भोजपुरी लोक के यही महत्व पर लेख-\nLast Updated: September 23, 2020, 12:31 AM IST\n'धन्य भोजपुर ई हमार\nआ धन्य इहां के माटी,\nकवनो गुन में एसे केहू\nना आंटल, ना आंटी'\nविश्वनाथ प्रसाद शैदा के एह मशहूर पांती में सबगुन आगर भोजपुर के कठकरेजी सुभाव आ जीयत जिनिगी आखिरी सांस ले कबो हार ना मानेवाला अक्खड़ मन-मिजाज के झलक मिलत बा. 'हारब त हूरब आ जीतब त थूरब 'कहाउत इहंवें सिरिजाइल रहे. इहवां भोजपुर कवनो गांव आ जिला के ना,बलुक देस-दुनिया में फइलल-पसरल सउँसे भोजपुरी हलका के सूचक बा. ताजिनिगी जद्दोजहद आ जीवटते के नतीजा बा कि भोजपुरिया मनई दुनिया-जहान के जवना कोना-अँतरा में गइलन, आपन जांगर ठेठवला का बल-बूता पर खास जगह बनवलन आ इतिहास में एगो मिसाल कायम कइलन. एकरा जरि में बा--भोजपुरिया लोकजीवन आ सामाजिक सरोकार. भोजपुरिया मनई खाली अपना बारे में ना, बलुक गाँव-जवार, देस-दुनिया खातिर जीए-मूवे में भरोसा राखेला. आन खातिर जान के बाजी लगावल इहां के लोगन के फितरत होला.\nकुदरत के कोरा में हँसत-खेलत आइल बा भोजपुरिया लोक आ गते-गते इहंवें पनकल, फइलल-पसरल भोजपुरिया संस्कृति. 'भोजपुरी साहित्य के इतिहास' के अगरासन में डॉ अर्जुन तिवारी जी एकर झलक देखवले बानीं--'देवात्मा हिमालय के तलहटी से नेपाल तक आ विन्ध्य पर्वतमाला के बीच में गंगा, यमुना, गंडक, घाघरा, राप्ती सोनभद्र के तट पर जवन पावन, मनभावन वन-उपवन बा, उहे असली भोजपुर क्षेत्र ह. देवारण्य, सारण्य, चम्पारण्य आ विन्ध्यारण्य--ई चार स्वर्ण चतुर्भुज क्षेत्र में आपन भोजपुरी संस्कृति पनकल, बढ़ल, गदराइल, छितराइल आ एगो बट वृक्ष बनके समृद्ध भइल. प्रकृति के गोद में खेलत-कूदत, सगरी विकृति से दूर रहके हमनीं के भारतीय संस्कृति के चहुंतरफा फइला रहल बानीं, एही से पूरा विश्व 'अग्रजन्मा के रूप में भोजपुरी के पहचानेला.'\nभोजपुरिया लोकजीवन गाँवन में बसेला आ कृषि संस्कृति इहां के लोकसंस्कृति ह. घर-दुआर से गाँव-जवार ले, बधार के खेत-खरिहान से लड़ाई के मैदान ले इहाँ सोझ-साफ अदिमी का रूप में 'लोक ' लउकेला .बेगर लाग-लपेट, छल-कपट के साफ-साफ दूटूक कहे-सुने में बिसवास करे वाला लोक. पोथी के भारी-भरकम किताबी पंडिताई वाला ना, परेम के अढ़ाई आखर बाँचे वाला लोक. नेह-छोह से लबालब भरल भर-भवद्दी, हितई-नतई, मिताई-इयारी निबाहे वाला लोक. कसरती देह-धाजा वाला गभरू जवान, जे आत्मसम्मानी होला आ जेकरा झूठ-मूठ के बखान, छूत-छात, जी हजूरी, कायरता आउर दोसरा के मेहरारू पर बाउर नजर लगावल कबो बरदास ना होला .फेरु त ओकरा अनेति के खिलाफत खातिर लोहा लेबहीं के परेला. 'भानु' जी के एह सटीक कहनाम के भला कइसे भुलाइल जा सकेला:\n'झूठ ना बखाने जाने, छूत-छात ना माने जाने,\nमाने-जाने सभके ,ना जाने जी-हजुरिया,\nधुरिया चढ़ावे जाने, पीठ ना देखावे जाने,\nदीठ ना लगावे जाने आन के बहुरिया,\nआन पर लड़ावे जान, जान के न जान जाने,\nचले के उतान जाने तान के लउरिया,\nबात मरदानी जाने, चाल मस्तानी 'भानु ',\nहोला एक पानी के मरद भोजपुरिया.'\nहर साल दहार, सुखार, अकाल के चपेट में आवेवाला भोजपुरी इलाका अभाव-तंगी से भरल-पुरल रहल बा. इहे कारन बा कि इहाँ के अधिकतर मरदाना रोजी-रोटी के जोगाड़ में परदेसे जाके छिछिआए खातिर अलचार बाड़न. बाकिर अभावो में लोक संस्कार आ लोक संस्कृति भोजपुरिया लोग-लुगाई के जिनिगी के जियतार बनवले राखेले .इहे वजह बा जे आस-हुलास के डोर ई लोग हरदम थम्हले रहेला आ खुद त जागल रहबे करेला, समाजो के जगवले राखेला. त्रिलोचन शास्त्री जी एही\nलोक खातिर बुला कहले रहलन:\n'भाव उन्हीं का सबका है\nजो थे अभावमय,\nपर अभाव से दबे नहीं,\nजागे स्वभावमय .'\nइहाँ के लोकजीवन में जनम से मउवत ले संस्कार आ ओह से जुड़ल लोकगीत रचल-बसल रहेला .फसिल आ मउसम से जुड़ल, परब-तेवहार पर गवाए वाला गीतन के भला का कहे के!जनम-छठियार पर सोहर, जनेव-बियाह में एक से बढ़िके एक गीत, उहँवें जँतसार आउर रोपनी-सोहनी-कटनी के मन मोहे वाली गीत-गवनई .फगुवा, चइता, कजरी, बारहमासा के त बाते अउर बा .आल्हा-ऊदल, कुंवर विजयमल, बिरहा के भला के बिसरा सकेला .नारी-कंठ से फूटे वाला संझा-पराती, झूमर .परेम पियारी गारी त पथलोदिल के पघिला देले .तबे नू मए दुख-दलीदर भुलाके लोग झूमे खातिर अलचार हो जाला.\nविद्यापति जी के त कहनामे रहे--देसिल बयना सब जन मिट्ठा!भोजपुरी के मिठास त जग-जाहिर बा. एह में कुदरती मिठासो नू घोराइल बा. आंजनेय जी के रसगर बानगी अखियान करे जोग बा--'कहल जाला जे भोजपुरी के पानी आ बानी मीठ, बरियार आ सहजोर होला .एमें मदन रस मातल महुआ के ताजगी आ मह-मह महक बा, अपना मनमोहक नशा में अग-जग के गोति देबे वाला लेंढ़ियात कटहर के सरस गभुराइल गमगम गमक बा, मोजराइल आम के मदमातल सुवास बा, अपना जोरावर माटी के सोन्हाई बा, भरम के काटिके मरम के डिठार करा देबे वाली भाषा के आंजन बा, पुरखन के मरजाद बा, हियरा हुलसावे वाली गंगा के पवित्रता बा, हिमालय के ऊंचाई बा,सागर के अतल गहराई बा, अमराई के जुड़छाँह बा आ सुरुज के तेज जवरे आगि के गरम आँचिओ---'\nबाकिर आजु बुद्धू बक्सा, फिलिम आ बाजारवाद के गाँव-गाँव में पइसार लोकजीवन के सहजता छीनत जा रहल बा आ छीजत जा रहल बिया आदिकाल से पीढ़ी दर पीढ़ी गहिर पइठ बनवले लोकसंस्कृति .ई आत्मघाती सुरसा लीलत जा रहल बिया--हितई-नतई के, दोस्ती-इयारी के, एक-दोसरा के सुख-दुख में साझ निश्छल सोच के आउर सामूहिकता में जीए वाली जिन्दादिली के .नतीजतन लोग अपना आप में सिमटल-सिकुड़ल जा रहल बा .\nआजु भोजपुरिया लोकजीवन से लोक के लोप होत जा रहल बा परदुखकातरता कतहीं लउकत नइखे .सवारथ आ अरथ में आन्हर समाज कुंवर सिंह, मंगल पाण्डेय नियर लोकनायकन के लोकनायकत्व के भुला देले बा .'बाबू कुंवर सिंह तेगवा बहादुर--' आ 'सदा आनंद रहे एहि द्वारे--' नियर हुलास-उछाह से भरल गीत-गवनई का जगहा मशीनी औपचारिकता, अपसंस्कृति, लँगटई आ दबंगई के पइसार चिन्ता-चिन्तन के विषय बा .भोजपुरिया लोकजीवन आ खाँटी माटी के मन-मिजाज के माफिक का ऊ सोन्ह-मीठ अहसास फेरु ना लवटी?\n'फाँकामस्ती में कबीर के ठाट इहां लउकेला,\nकुंवर सिंह-अस धरे फँफेली, जे बेसी फउकेला,\nरकत बहे मंगल-चित्तू के, मन सोझबक आ निश्छल,\nनाथे नाग तुरंते जे कढ़ले छत्तर छउकेला,\nबिगुल बजाव ऽ अब विद्रोही, हक आपन खाँटी ह,\nसोन्ह-मीठ गुरवा जइसन ई भोजपुरी माटी ह ऽ .'


अन्हरिये बनल रहीत – Anjoria\nजुलाई 10, 2010 कविता, भोजपुरी\nबढ़िया रहीत दुनिया में अन्हरिये बनल रहीत\nकरिया चेहरा दुनिया से दरकिनार रहीत.\nयाद आवेला जब सारा जग उजियार रहे,\nसोन चिरईया के नाम जग में बरियार रहे,\nमुँह में मिश्री आँखिन में आदर भरमार रहे,\nस्वर्ग से सुन्दर हमार देश सारा संसार कहे,\nस्वर्ग के लुटेरन के चलनी सबमें ना बहीत,\nरंज ईहे बा कि अब अपने लूट रहल बा,\nब्रिटिश, मुगल के क्रूरता भी दहल रहल बा,\nचार के जगह दू रोटी भी रोटी कहात रहे,\nबचवन के दाना में छिपकली ना नहात रहे,\nसमुन्द्र मंथन में इंसानियत त ना महीत,\nआगे रहे में सब दे रहल बा दुसरा के मात,\nएक दुसरा के लूटे में सबही लगवले बा घात,\nराजा रहे डाल प त परजा अभय चबाये पात,\nआग लगा के जमालो मीडिया बनके नरियात,\nमुँह में राम बगल में छुरी केहु ना कहीत,\nकबीर के दोहा बुरा जो देखन हमरा याद बा,\nभला जो देखन मैं चला करे के फरियाद बा,\nअब त कुदरत भी हो चलल बा पूरा बेईमान,\nरंग बदले में मात खा रहल बा गिरगिटान,\nग्लोबल वार्मिंग के नारा से ई जग ना पाटीत,\n2 thoughts on “अन्हरिये बनल रहीत”\nजुलाई 13, 2010 को 4:05 अपराह्न पर\nत्रिपाठी जी, का बात कहनीं….\nथोड़ा कटु किन्तु यथार्थ चित्रण वाली ई रचना बिया…\nजुलाई 12, 2010 को 2:50 अपराह्न पर\nTripathi Ji Raur Kavita Bari Nik Lagal.Aasha\nBa Aage Bhi Padhe Ke Mili.